Ximo Puig: “Els governs hem d'assegurar que les persones en l'última etapa de les seues vides tinguen els seus drets garantits” - pspvpsoe\nEl president de la Generalitat i secretari general del PSPV-PSOE destaca que el centre d’investigació “posicionarà a Alacant i a la Comunitat en el gran debat de l’envelliment”\nXimo Puig defensa que en la Comunitat “estem avançant per a una sanitat millor i més d’acord amb que totes les persones siguem iguals davant la malaltia”\nAlacant, 23 de febrer de 2019.- El president de la Generalitat i secretari general del PSPV-PSOE, Ximo Puig, ha defensat durant el Fòrum Longevitat i Futur que Alacant que “hem d’assegurar que les persones en l’última etapa de la seua vida tinguen tots els seus drets garantits”. En aquest sentit, ha assenyalat que això “cal donar-li manteniment des dels governs” i ha posat d’exemple el centre d’investigació de l’envelliment que la Generalitat està impulsant a Alacant i que “posicionarà a la Comunitat en el gran debat de l’envelliment”.\n“Hem de situar en l’agenda política l’envelliment, però no des d’un punt de vista pessimista, sinó perquè vegem com recórrer els diferents trams de la vida amb qualitat”, ha explicat el dirigent socialista. Així mateix, Ximo Puig ha qualificat el centre d’investigació sobre envelliment com a “fonamental” i ha assegurat que Alacant “té totes les característiques per a poder albergar-ho” en comptar amb un capital humà “extraordinari en investigació científica”, entre els quals ha destacat al “tant de bo Premi Nobel” Francis Mojica.\nEl líder dels socialistes valencians ha anunciat que “al principi, el mes de març hi haurà una proposta de projecte perquè en els Pressupostos de l’any que ve aquest centre puga ser realitat”. “Volem fer d’aquest un centre absolutament compartit amb tota la comunitat científica, amb tots els centres que ja existeixen magnífics o el treball que estan fent les universitats”, ha indicat al mateix temps que ha afegit que la participació del CSIC en aquest projecte. “Es tracta és de sumar sinergies en aquest repte comú que és l’envelliment”, ha sentenciat.\n“Lluny del pessimisme, cal generar palanques diferents per a tindre millors economies i aconseguir la redistribució de la riquesa” i cal fer-ho “amb una aliança intergeneracional perquè és fonamental per a una societat robusta, justa i decent”. És per això que ha defensat que per a “mantindre una sanitat extraordinària com la que tenim per a les noves generacions, cal ser eficients i per a això és clau la investigació”. Ximo Puig ha defensat que en la Comunitat “estem avançant per a una sanitat millor, més d’acord amb l’interés que totes les persones siguem iguals davant la malaltia i que tinguem les millors respostes possibles”.\nPer part seua, preguntat per les primàries del PSPV-PSOE a la ciutat d’Alacant, Ximo Puig ha indicat que “el partit socialista serà capaç de presentar el millor equip, la millor candidatura per a aconseguir finalment que Alacant deixe arrere tots els sofriments que ha tingut la política en aquesta ciutat”. “Alacant es mereix un ajuntament progressista, obert, que pose aquesta ciutat on es mereix, que puguem treballar conjuntament la Generalitat i l’Ajuntament per a avançar i donar-li la qualitat de vida i l’ocupació que es mereixen els ciutadans”, ha sentenciat.


RECOMENACIONS DE VACANCES II\nDesprés del viatge a Menorca teniem planificada una escapada a la Toscana de 10 dies. Jo havia estat a l'època de l'institut a Florència feia anys i ens venia de gust repetir-hi visita i aprofitar per veure la resta de la regió. Sens dubte una de les més maques del país transalpí. La realitat ens va refermar la idea prèvia. Visita la Toscana es tastar un troç d'història, de cultura, de camp, de gastronomia i moltes coses més de les quals mai no te'n pots cansar de veure, menjar o, fins i tot somniar. El recorregut el vam encetar a Florència. Allà ens vam instal.lar a l'hotel Anglo-american, de la cadena Nh, que ofereix un molt bon resultat perque les habitacions eren molt grans i la distància respecte al centre (entre 15 i 20 min caminant) el fan molt atractiu pel preu (100 euros per nit en un 4 estrelles). Les visites obligades eren trepitjar de dalt a baix el centre històric i visitar museus com la galeria dels Uffizzi (sensacional) o l'Academia (ho sento pels amants de l'art però -estatua de David de Miguel Ángel apart- molt decepcionant). És una ciutat de la qual t'enamores caminant pels seus carrers, per exemple el famós Ponte Vecchio. I amb restaurants destacables per fer sopars en parella com el Cavolo Nero (demanar si es pot taula al pati interior), amb una cuina creativa ben feta i una gran carta de vins. I també destacaria un altre establiment de la Piazza de la Santa Croce, el Boccadama, amb uns plats senzills però ben estructurats i una magnífica terrassa il.luminada per la famosa esglesia.\nDesprés de tres dies a la capital toscana vam fer el salt al sud, a Pienza, per sota de Siena. A una casa rural sensacional per les seves vistes i que recomenem que es diu la Fonte. Tracte familiar amb un interior senzill i una piscina amb unes perspectives dels camps toscans acabats de segar espectaculars. El preu 80 euros per nit sense esmorzar. D'allà vam visitar Montalcino, Montepulciano i Siena, entre d'altres poblacions. Siena és visita obligada i Pienza preciosa. Gastronòmicament estava bé un restaurant de San Quirico d'Orcia (un poble també bonic) que es diu Vecchio Forno, amb una cuina tradicional italiana de qualitat. Sobre els vins l'oferta és immensa. En línies generals el famós Brunello de Montalcino ofereix un gust fort i compacte que, de vegades, no permet degustar tota la seva intensitat. El nobile de Montepulciano mostra un to més afruitat i més proper a bona part dels nostres vins.\nLa següent parada va ser a San Gimignano. Un poble de somni envoltat de torres (n'hi ha 14 de les 78 originals). Molt ben conservat ofereix unes vistes fantàstiques i un entorn màgic. Dormiem a un hotel de l'interior que es deia l'Antico Pozzo (135 euros la nit) que formava part d'un antic palau. Si voleu fer nit està bé. Un restaurant atractiu per sopar és el Dulcis in Fundo, plats ben elaborats i gran carta de vins. Des d'aquí també vam fer la ruta del Chianti, visitant els pobles més coneguts del famós vi italià. Respecte al Chianti l'oferta és enorme i parlar-ne d'un en concret és com fer un resum de quin Rioja t'agrada més o quin Ribera del Duero és més bó. Cal tastar-ne i triar-ne però a partir dels 30 euros (en restaurant) hi ha coses interessants.\nPer últim els dos darrers dies vam instalar-nos en una vila toscana, a prop de Florència, anomenada Il Poggiale. Una antiga residència que ofereix habitacions amb un estil clàssic i un entorn fascinant d'èpoques antigues. La piscina amb vistes també pagava la pena visitar-la. El preu un pel car (sobretot per culpa d'un esmorzar per oblidar típic d'americans) sobre els 150 euros per nit. Des d'aquí ens vam acostar a Lucca, una altra ciutat envoltada de muralles, que ofereix bons atractius. Per dinar senzill però bé ens va agradar una trattoria anomenada Gigi. Han estat 10 dies de cultura i relax per gaudir fins el final. Una zona molt recomenable en la qual es pot fer l'imprescindible amb tan sols 5 dies.\nenviat per Xavi @ 12:13 a. m.\nRECOMENACIONS DE VACANCES I Ja feia setmanes que n...\nSOPAR A LA FRESCA L'altre dia voliem anar a sop...\nELS TOROS COM A CENTRE DE DEBAT Demà a Barcelona ...\nEXCURSIÓ AL PRIORATEl passat cap de setmana vem te...


Impost sobre societats: pagaments fraccionats - Censer Asesores\nImpost sobre societats: pagaments fraccionats\nVerifiqueu si us interessa calcular els pagaments a compte de l’impost sobre societats pel sistema de bases. Us heu de decidir durant el mes de febrer.\nLes empreses que facturen menys de sis milions d’euros l’any calculen els seus pagaments fraccionats de l’impost sobre societats segons el sistema de quota, és a dir, ingressant directament el 18% de la quota de l’últim impost sobre societats liquidat.\nNo obstant això, durant aquest mes de febrer podeu canviar la manera de calcular els pagaments fraccionats i optar pel sistema de bases. Així, en els pagaments d’abril, octubre i desembre, haureu d’ingressar el 17% de la base imposable acumulada dels tres, nou i onze primers mesos de l’any descomptant les retencions suportades i, a l’octubre i al desembre, els pagaments fraccionats ja efectuats.\nAquesta opció us pot interessar si es preveu que durant l’any en curs els resultats de la vostra empresa seran inferiors als dels anys anteriors; en aquest cas, el sistema de bases suposa uns pagaments fraccionats més baixos i redueix els fons anticipats a Hisenda.\nVerificarem si us surt a compte calcular els pagaments fraccionats pel sistema de bases. Si és així, heu d’optar per aquesta operació fins el proper 2 de març.


Vilanova de Sau, capital de les herbes remeieres\nEl municipi d'Osona acull la Fira d'Herbes Remeieres, que congrega professionals i amants de les propietats curatives de les plantes\nFarigola, ortiga, cua de cavall i espígol. Són algunes de les herbes remeieres més populars. A Vilanova de Sau els dediquen una jornada un cop l’any: la Fira d’Herbes Remeieres. L’esdeveniment ha aconseguit la recuperació de l’activitat comercial entorn de les plantes medicinals i les seves aplicacions en la salut, la cosmètica, la gastronomia i la jardineria.\nAvui el municipi ofereix una ruta botànica per reconèixer plantes aromàtiques i medicinals a la Vall de la Sau i congrega tot el sector d’herbolaris en una fira on intercanvien tendències i gustos. També, s’organitzen un gran ventall de tallers sobre remeis casolans, alimentació i medi ambient. De la mateixa manera, hi ha tres concursos: un de rams de flors boscanes, un altre de truites casolanes i el que repta als participants a trobar les 25 plantes remeieres i aromàtiques de l’espai Natural de Guilleries-Savassona.\nVilanova de Sau també aprofita l’esdeveniment per celebrar el desè aniversari del seu gegant, en Romà de Sau, amb una trobada de colles geganteres. Ara bé, el municipi celebra amb orgull la Fira d’Herbes Remeieres, ja que aplega persones que gaudeixen amb les plantes aromàtiques i medicinals i els valors associats a aquestes: el respecte per les tradicions, el medi ambient, la natura, la sostenibilitat, la salut i la gastronomia.


Capgira la teva classe! (CA) | campusespiral\nInici / Cursos en Català / Capgira la teva classe! (CA)\nFormadores: Joan Padros i Xavi Suñé\nUn lector PDF (Acrobat Reader o similar)\nEls continguts del curs estan estructurats en 5 unitats, tal com es detalla a continuació:\nA l’inici de cadascun dels mòduls següents, el/la formador/l’enviarà un missatge al Fòrum de notícies (el podeu trobar en el bloc superior de la part central del curs, és a dir, en l’espai general). En aquest missatge de presentació del mòdul us proposarà la planificació de l’aprenentatge amb els objectius específics corresponents i les activitats que han estat programades. És molt recomanable que estigueu subscrits a aquest fòrum i el reviseu periòdicament. D’aquesta manera, rebreu en el vostre correu personal una còpia de tots els missatges que el/la formador/a enviï.\nUn exemple de treball en grup complet són els debats, que requereixen la participació de tots vosaltres perquè la discussió sigui rica i profitosa i puguem aprendre de manera cooperativa.\nDesitjaríem finalitzar aquest apartat amb una recomanació molt important: intenteu treballar de manera regular i continuada, cada dia. Tingueu també en compte que depenent de les vostres habilitats prèvies en les TIC, potser haureu de fer aprenentatges paral·lels que us requeriran un temps addicional. D’altra banda, és millor treballar un parell d’hores alguns dies de la setmana que vuit o deu el cap de setmana. Penseu que si se us acumula el treball no podreu gaudir de l’experiència i aquest és un factor imprescindible per a aprofitar-la al màxim.\nVeureu a més, que moltes de les activitats es fan en grup i si no participeu, el grup no està complet. Consulteu els espais de comunicació i tingueu en compte que sovint aquells missatges que esperen la nostra resposta massa temps acaben desdibuixant-se i perdent el seu sentit.\nL’avaluació consistirà en una avaluació contínua d’aprofitament (avaluació dels participants):\nEl lliurament de les activitats de cada mòdul dins els terminis fixats pels formadors del curs\nEls criteris d’avaluació dels participants són:\nInteracció i participació en els fòrums així com la qualitat de les intervencions realitzades.\nNivell d’estructuració de la informació i capacitat de síntesi.\nMòdul 1 – El model Flipped Classroom 1.Participació en un fòrum de debat al voltant de les possibilitats del model Flipped Classroom\n2.Planificació d’una acció didàctica concreta basada en el model Flipped Classroom Participació en el debat amb un mínim d’una aportació original i una resposta/comentari a l’aportació d’un participant del curs (10%)\nDescripció de l’estructura i temporalització d’una proposta didàctica (tema, seqüència…) en el format que faciliti l’equip de formadors(10%)\nMòdul 2 – Anàlisi d’experiències i propostes innovadores 3. Recerca i anàlisi d’experiències similars a la plantejada per cada participant.\nMòdul 3 – Experimentació amb les eines de generació de continguts per a la realització de materials multimèdia propis 5.Generació de continguts digitals Creació d’un material específic orientat al Projecte de classe capgirada tot emprant eines i serveis treballats al curs (20%)\nMòdul 4 – Eines i estratègies per a l’elaboració d’un projecte de classe capgirada. Disseny de l’activitat 6. Selecció de les eines i estratègies per al disseny d’una proposta didàctica basada en el model de classe capgirada i disseny de l’activitat Concreció de les eines i estratègies per al disseny de les sessions presencials en el model de la Flipped classroom (20%)\nMòdul 5 -Elaboració de conclusions i disseny de l’avaluació de l’activitat 7. Disseny de l’avaluació de l’activitat\n8. Participació en un debat al voltant de les conclusions extretes i la viabilitat de la implantació de l’activitat d’aprenentatge dissenyada Concreció del sistema d’avaluació de l’activitat.(10%)\nAportació mínima d’una intervenció en el debat (10%)\nEn general, els criteris d’avaluació que se seguiran per a avaluar al participant són:\nSuperar l’avaluació de les diferents activitats plantejades durant el curs: hauran de ser valorades positivament almenys el 100 % de les tasques.


Els Bons Tortosa ja es poden utilitzar en 262 establiments de la ciutat | Diari de Tarragona\nEls Bons Tortosa ja es poden utilitzar en 262 establiments de la ciutat\nEn marxa la campanya per dinamitzar el comerç, la restauració i els serveis del municipi, que s’allargarà durant tot el mes d’octubre\n01/10/2021 18:21 | Actualizado a 01/10/2021 18:28\nTret de sortida de la campanya ahir en un comerç del barri del Temple. FOTO: Joan REvillas\nEls ciutadans de dins i fora de Tortosa ja poden descarregar-se i fer servir els vals de descompte per al comerç i la restauració de la ciutat. La campanya dels Bons Tortosa es va activar aquest divendres i estarà en marxa durant tot el mes d’octubre. Es tracta d’una iniciativa de l’Ajuntament, amb el suport logístic de la Cambra de Comerç i amb la participació de la Federació Comercial, de Serveis i Hostaleria Tortosa Més. Durant les tres primeres hores del dia ja es van produir al voltant de 200 descàrregues de bons i es van efectuar més d’un centenar de compres amb la utilització dels vals de descompte.\nL’alcaldessa, Meritxell Roigé, i el president de la Cambra, Francesc Faiges, van visitar un dels comerços adherits al barri del Temple, des d’on van convidar la ciutadania a descarregar-se els cupons i fer-los servir: «els Bons Tortosa ens permetran fer un nou impuls a l’activitat econòmica, sobretot després de les conseqüències que ha comportat la pandèmia», refermà l’alcaldessa. De la seua banda, el president de la Cambra es va mostrar molt satisfet per l’arrencada de la campanya, tant de participació dels establiments com de les primeres compres generades. «Creiem que la campanya tindrà molt d’èxit, sobretot a les petites empreses i comerços, que necessiten l’impuls per reactivar l’activitat». Així, el president de l’Associació de Comerciants del Temple, Joan Fornós, va confirmar que la iniciativa ja ha generat molta expectació entre els clients.\nConcretament, els vals de descompte es podran fer servir en 262 establiments i empreses del municipi, que estan identificats amb un distintiu a l’aparador. Corresponen a un gran ventall d’activitats, com ara botigues de roba, electrònica, perruqueria i estètica, llar i decoració, restauració, alimentació, joieria, òptica, farmàcia, floristeria, agències de viatges o acadèmies, entre molts altres. Tots els comerços adherits es poden consultar al web bons.tortosa.cat.\nAl mateix portal, la ciutadania ja es pot descarregar els Bons Tortosa. Els poden aconseguir tant persones de Tortosa com d’altres poblacions. Els vals es poden descarregar al telèfon mòbil o bé imprimir-los en paper per poder-los presentar a l’establiment en el moment de la compra.\nCada persona pot obtindre 4 bons, fet que permet beneficiar-se d’un descompte total de 20 euros. Es poden utilitzar d’un en un o de forma agrupada: 1 bo, per a una compra mínima de 15 euros; 2 bons, per a una compra mínima de 30 euros; 3 bons, per a una compra mínima de 45 euros, o els 4 bons, per a una compra mínima de 60 euros.\nL’Ajuntament destina 400.000 euros del pressupost municipal als Bons, que suposaran una injecció econòmica d’almenys 1,2 milions d’euros al comerç local.


Hotel Montana Lauenau Lauenau Alemanya - Ofertes d'hotels amb els MILLORS DESCOMPTES EN LÍNIA\nHanomagstrasse 1, Lauenau, Lauenau, Alemanya - Molt bona ubicació - Veure al mapa\nMés informació sobre Hotel Montana Lauenau\nAl visitar Lauenau, vosté es sentirà com a casa a Hotel Montana Lauenau, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Lauenau. L'hotel ofereix Wi-Fi gratuït en totes les habitacions, recepció 24 hores, instal.lacions per a minusvàl.lids, express check-in/check-out, premsa per garantir el més gran comfort possible als seus clients.\nL'ambient de Hotel Montana Lauenau es reflexa en cada habitació. escriptori, telèfon, aparell de televisió, articles de tocador, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hotel Montana Lauenau és una selecció idònia per a la vostra estada a Lauenau.\nAllotjaments a Lauenau


Tinc ansietat, què puc fer? | Psico2 | Georgina Barceló i Alba Sabaté\n23/10/2015 | Alba Sabaté Olius\nTeràpia adults General\ninseguretat emocions ansietat pors\nAnsietat, aquella companya que ve quan menys t’ho esperes, que apareix en aquelles estones en les que estàs més relaxat o en aquells moments en els que sents que no ha d’aparèixer.\nQuantes vegades has estat al sofà de casa tranquil•lament i sense previ avís has tingut una sensació de sequedat a la boca, malestar a l’estómac i fins i tot la sensació d’estar perdent el control o de que et tornaràs boig?\nAquests, entre altres, son els símptomes que genera l’ansietat en el nostre cos, és l’avís que hi ha alguna cosa que no acaba de funcionar i que cal revisar. És important veure què ens passa i si hi ha alguna cosa que ara mateix no estem atenent.\nVal a dir que l’ansietat en mesura i controlada és totalment adaptativa, ens ajuda a sobreviure en moments en els que estem en risc. Per exemple, tenim ansietat quan estem a punt de cremar-nos i això ens ajuda a separar la mà del foc i que no vagi a més. La dificultat apareix quan aquesta ve en moments en els que no hi hauria de ser, amb una intensitat desmesurada i no té cap funció adaptativa.\nSon innumerables els símptomes que es presenten, nosaltres enumerarem els més freqüents:\n–\tMal d’estòmac, ganes de vomitar.\n–\tSensació de pèrdua de control o de que ens tornarem bojos.\n–\tGanes de sortir corrent.\n–\tCap embotornat o mal de cap.\n–\tInsomni o son lleuger\n–\tCansament, falta d’energia.\nDavant de tot això el que es recomana, com a primer auxili, és utilitzar la respiració com a forma de relaxació. Això ens ajudarà a disminuir l’activació momentània i a poder tenir el cap més clar. També és molt important no intentar “lluitar” contra aquesta ansietat. Simplement acceptar que és un moment generalment curt en el temps, en el que ho passarem malament, però que en pocs segons passarà i que per descomptat no passarà res més greu.\nDesprés, cal veure quines coses ens estan preocupant o quines ens ocupen massa temps i afecten al nostre descans. Potser simplement ens cal una època més tranquil•la en la que no anem tan carregats d’activitats. Si per el contrari hi ha forces coses que ens tenen amb l’ai al cor, és important posar-hi ordre. Després cal començar per ocupar-nos d’aquestes, una per una, sense pressa però tampoc sense pausa.\nTot i això hi ha forces vegades que l’ansietat no desapareix i que ens cal l’ajuda d’ algú extern per poder veure què passa. Si és així no deixis passar massa temps, com més aviat afrontis el teu estat ansiós més aviat el podràs començar a resoldre.\nLA IMPORTÀNCIA DE TRIAR EL TIPUS DE TERÀPIA QUE NECESITES\nVIURE I ESCRIURE LA NOSTRA PRÒPIA HISTÒRIA\n24-10-2019 | Alba Sabaté Olius


Més per Mallorca s'aixeca de la taula de negociació però la investidura d'Armengol no perilla\nMés per Mallorca s’aixeca de la taula de negociació però la investidura d’Armengol no perilla\nLes qüestions lingüístiques són els esculls a superar per tancar definitivament el programa\nMÉS per Mallorca ha exigit avui tres conselleries en el futur executiu de les Illes, postura que el PSIB ha rebutjat en considerar que la formació ecosobiranista ha de tenir una representació ‘lògica i proporcional’ d’acord als resultats expressats a les urnes, que van concedir a Més per Mallorca quatre diputats.\n‘Demanem a Més per Mallorca si pot desencallar el tema per continuar avançant en les negociacions, si per a la formació ecosobiranista la proposta de tres conselleries és una qüestió indiscutible, no podem seguir les negociacions a tres bandes’, ha expressat la representant del PSIB en les negociacions, Pilar Costa.\n‘El PSIB no quedarà en minoria’\nEl representant de l’equip negociador de Més per Mallorca, Miquel Gallardo, ha assenyalat que a la reunió d’avui la formació ha expressat la seva voluntat de gestionar tres conselleries de les dotze que tindria el futur executiu, una proporció que segons Gallardo respon un criteri polític.\nEn aquest sentit, Costa ha reiterat que per als socialistes és ‘prioritari’ que els tres partits estiguin al govern, encara que ha subratllat que el PSIB ha de ser la força amb major representació. ‘El PSIB no quedarà en minoria en un Govern amb menys conselleries de les que té ara’, ha ressaltat.\nEn aquesta línia, la formació ecosobiranista ha assegurat que el PSIB és la força majoritària a l’hemicicle i, per tant, el partit que ha de gestionar més pressupost i tenir majoria en el govern, quelcom que cap partit ha qüestionat.\nLa investidura d’Armengol no perilla\nPrecisament, després del Consell de Govern, Costa ha volgut ‘deixar clar’ que cap partit ‘ha insinuat ni deixat caure que es pogués posar en perill la investidura’ de Francina Armengol.\nIgualment, ha assenyalat que al marge de l’organigrama del govern, han de negociar també de cara a la constitució del parlament dijous que ve, on es decidirà la composició de la mesa -i per tant, la presidència- del parlament.\nLa socialista ha indicat que no preveuen contactes aquest dissabte a causa de la constitució dels ajuntaments, però estaran disponibles des del diumenge, si bé la previsió és tornar a reunir-se el dilluns.\n‘Voluntat fèrria’ de Podem per a entrar en el govern\nPer la seva banda, el membre de l’equip negociador de Podem, Alejandro López, ha assegurat que la formació morada manté la seva ‘voluntat fèrria’ d’entrar en l’equip de Govern.\n‘Si Més vol entrar en el govern genial, si no troben el seu encaix, Podem treballarà amb el PSIB per estar dintre de l’executiu i aplicar polítiques progressistes’, ha declarat López.\nPreferències de Podem\nRespecte al futur organigrama, que encara està per tancar però que presumiblement tindrà dotze conselleries, López ha avançat que la formació morada té preferències per àrees com a Mobilitat i Energies Renovables; Habitatge; Indústria i Comerç; Agricultura, Pesca i Medi Ambient; o Turisme i Treball.\n‘El nombre de conselleries dependrà de l’organigrama i de l’entrada o no de Més en el govern, és un debat que encara no hem tingut’, ha ressaltat López. ‘Són qüestions que encara estan en l’aire, estem a l’espera d’abordar el debat i de veure el plantejament del PSIB respecte a l’organigrama’, ha afegit.\n‘Programa encallat’ en qüestions lingüístiques\nEn la reunió d’aquest divendres no s’ha abordat el repartiment de càrrecs unipersonals ni l’acord programàtic, que, malgrat estar ‘molt avançat’, encara no està tancat al cent per cent. ‘El programa està acordat en un 99%’, ha assenyalat Costa.\nEn aquest sentit, des de Més han recordat que les seves peticions relatives a la creació d’una Oficina de Drets Lingüístics i la modificació de la Llei de Consum per garantir drets lingüístics són els esculls a superar per tancar definitivament el programa. ‘El PSIB ha rebutjat aquestes peticions’, ha declarat Gallardo.


Josafat Kuncewicz (Volodímir, 1580 - Vítsiebsk, 12 de novembre de 1623) fou un monjo basilià ucraïnès, bisbe de l'Església grecocatòlica ucraïnesa i màrtir, fundador de l'Orde Basilià de Sant Josafat. És venerat com a sant per les esglésies catòliques romana i orientals.\nEsglésia Grecocatòlica Rutena, Església Catòlica i Ruthenian Uniate Church (en)\nsacerdot catòlic (1609–)\nJoann Kuncewič va néixer a Volodímir (Volínia), llavors part de la Corona de Polònia i Lituània, de pares pertanyents a la noblesa (el pare, però, es dedicava al comerç i tenia un càrrec al consell municipal) i de religió ortodoxa. Va estudiar a Vílnius (avui Lituània) amb bons resultats i aprengué l'eslau eclesiàstic i començà a llegir llibres religiosos i de devoció. A més, ajudà la família treballant com a aprenent amb un mercader, Papovič de Vílnius.\nEra un moment de conflictes entre l'Església ortodoxa tradicionalista i l'Església Uniata catòlica de ritu grec, que s'acabava de reincorporar, després del Concili de Florència (1451 - 1452), a l'obediència al Papa. Joan optà per adherir-se a l'Església grecocatòlica ucraïnesa el 1604 i es feu monjo prenent el nom de Josafat en un monestir basilià, el de la Santíssima Trinitat de Vílnius. Aviat adquirí fama de virtuós i d'home sant. Després d'estudiar amb el prevere jesuïta Fabricius, en 1609 fou ordenat sacerdot per un bisbe catòlic i començà a predicar, tenint un gran èxit popular. En 1617 fou nomenat arximandrita del monestir i començà la reforma de l'orde que donà lloc al naixement de l'Orde Basilià de Sant Josafat. El 12 de novembre del mateix 1617 és nomenat bisbe de Vítsiebsk (actual Belarús) i l'any següent, arquebisbe de Pòlatsk.\nFou considerat màrtir i aviat començà el procés de beatificació. En 1628, Urbà VIII nomenà una comissió per a la causa, que entrevistà 116 testimonis. En 1637, el seu cos continuava incorrupte i uas segona comissió continuà investigant: en 1643, Josafat fou beatificat pel papa. La canonització fou el 1867, per Pius IX, essent el primer sant oriental que canonitzava l'Església catòlica. Pius XI, en ocasió del tercer centenari de la seva mort, li dedicà l'encíclica Ecclesiam Dei (1923).\nObtingut de «https://ca.wikipedia.org/w/index.php?title=Josafat_Kuncewič&oldid=29070780»\nDarrera modificació: 1 gen 2022 a les 22:16\nLa pàgina va ser modificada per darrera vegada el 1 gen 2022 a les 22:16.


Edició de l’European Public Mosaic dedicat a l’avaluació de polítiques públiques – OAP\nEdició de l’European Public Mosaic dedicat a l’avaluació de polítiques públiques\nL’Escola d’Administració Pública de Catalunya (EAPC) acaba de publicar el quart número de la revista electrònica ‘European Public Mosaic (EPuM). Open Journal on Public Service’ dedicat a l’avaluació de les polítiques públiques.\nEl president del Consell Rector de l’Institut Català d’Avaluació de Polítiques Públiques (Ivàlua) Frederic Udina i el director executiu Marc Balaguer reflexionen sobre polítiques públiques i evidència a partir de l’experiència acumulada per l’agència d’avaluació catalana. Ivàlua ha col·laborat estretament en la preparació i redacció de continguts del quart número de l’EPuM. Entre d’altres, focalitzen la seva col·laboració en la cultura de l’avaluació de polítiques públiques a Catalunya i Espanya, tot focalitzant-se en el paper que ha tingut Ivàlua en aquestes.\nD’altres aportacions són el professor de la Universitat de Nova York a Abu Dhabi i fundador del Laboratori Interdisciplinari d’Avaluació de Polítiques Públiques (LIEPP) de SciencesPo (Paris), Étienne Wasmer, on aborda la importància de treballar de forma transversal i amb acadèmics de diverses especialitats per obtenir propostes més útils i eficaces de cara als gestors públics.\nJordi Rosell\t2018-03-14T08:24:07+00:00


Qui som? - AnoiaMeteo\nForma part de la Xarxa d'Observadors Meteorològics (XOM) del Meteocat com a vigilant meteorològic del municipi de La Llacuna. Gestiona continguts a la web local meteollac.cat i treballa en la recuperació de les dades meteorològiques històriques del municipi.\nAbel Galisteo Busquet (La Llacuna)\nAficionat a la meteorologia i l'astronomia\nPrincipalment observador meteorològic del nucli antic de Sta. Mgda. de Montbui. Perfeccionista en agafar les diferents dades. Intento actualitzar el meus instruments per la millor presa de paràmetres. M'agraden les diverses ciències vinculades amb la natura. Vull entendre el què m'envolta...\nEnric Barrufet Brunet (Sta. Margarida de Monbui)\nAprenent de tot i mestre en res\nDirector de l'Observatori de Pujalt des de finals de 2008. Físic, meteoròleg, professor i apassionat per le ciència. Elabora prediccions meteorològiques diàries per a la comarca de l'Anoia en diferents mitjans de comunicació locals.\nAlbert Borràs i Gonzàlez (Observatori de Pujalt)\nFísic i meteoròleg professional\nAficionat a la meteorologia des de ven petit, gaudeixo de molts fenomens meteorològics com les llevantades, les tempestes, les boires gebradores etc, però sobretot de la neu i el temps fred. Actualment prenent dades a Tous des de fa un parell d’anys amb una estació Davis Vantage Vue.\nJordi Pujado (Sant Marti de Tous)\nForma part de la Xarxa d'Observadors Meteorològics (XOM) del Servei Meteorològic de Catalunya des de l'any 2011, tot i que observant el temps de la zona de Calaf des de l'any 1990. Enginyer forestal i apassionat de la natura i la muntanya.\nJosep Raich (Calaf)\nObservador de la Xom\nCol·laborador de l'Observatori de Pujalt i observador meteorològic del municipi de La Torre de Claramunt.\nForma part del Grup Amateur de Meteorologia Espacial, dedicat a l'estudi del comportament del Sol. Gran part de la seva tasca diària tracta en ser divulgador científic, mostrant la meteorologia i l'astronomia al públic general.\nJosep Maria Llenas Garcia (La Torre de Claramunt)\nAficionat a la meteorologia i astrofísic autodidacte\nVigilant de la XOM del Servei Meteorològic de Catalunya a Vallbona d'Anoia. Auxiliar de farmàcia, amant de la natura i de la meteo des de ben petit.\nDelfí Farrés i Vallès (Vallbona d'Anoia)\nVigilant de la XOM\nEnginyer de Telecomunicacions i màster en meteorologia amb estació automàtica pròpia al Xaró (La Pobla de Claramunt). Encantat amb el món meteorològic des de bén petit quan mirava més al cel que a terra... Bé, de fet el terra el mirava quan estava tot nevat, d'aquí la seva altra gran passió: la neu.\nXavi Linares (El Xaró - La Pobla de Claramunt)\nObservador meteorològic de la vila de Piera i el seu terme municipal. Prenc i anoto dades amb una Davis Vue. Interessat en microclimes locals. M'apassionen les tempestes i nevades, fotografiar núvols i natura.\nRamon Jiménez Almirall (Piera)\nAmateur i curiós de meteorologia i climatologia. Sent probablement el que en sap menys de tota l'agrupació, aprofito molt de les anàlisis i explicacions dels companys per aprendre'n! A Rubió des del 2016 i amb dades meteorològiques des del gener 2017 i amb ganes de saber-ne molt més.\nJérôme Loos (Rubió)\nAmant de la meteorologia, climatologia i els fenomens severs, pero per sobre de tot, un enamorat de l'ambient glaciar.\nJoan Sebastiàn Llanos (Can Bonastre - Piera)\nAmant de la meteorologia\nAmant de la natura i aficionat a la meteorologia des de la gran nevada del 2010, estudiant de geografia a la Universitat de Barcelona. Amb ganes de viure i enregistrar tota mena de fenomens extrems durant els següents anys.\nVictor Selle Montesinos (Carme)\nVigilant de la XOM del servei meteorològic de Catalunya a La Beguda Alta, tècnic de qualitat i gestor ambiental, aficionat a la meteo i la seva evolució.\nNarcís Batlle Martí (Beguda Alta)\nPagès, pendent i depenent del temps\nMarcel·lí Planell (Veciana)\nObservador del temps i amant fenòmens meteorològics des de ben petit. Sempre m'ha acompanyat un termòmetre per saber la temperatura. Enamorat de la natura. Mestre jubilat i en un lloc ideal per contemplar el que passa al cel i al medi\nAlbí Gómez (Pareres - Veciana)\nLlicenciat en Ciències de la Informació i en Geografia, especialitat Climatologia. Ha treballat com a meteoròleg, predictor i comunicador als Canals de tv de la Sexta i Tele 5, entre d’altres. Actualment forma part de l’equip com a predictor, editor i comunicador, en la secció de l’Oratge, el temps d’ À PUNT MÈDIA, tv pública valenciana\nLluís Obiols Julbe\nMeteoròleg i comunicador professional.


Catgas - Viquipèdia, l'enciclopèdia lliure\n21 de gener de 1997\nComercialització de gas natural, gas propà i electricitat\nPere Gran (gerent)\nCatgas Energia, amb denominació oficial Catgas Energia SA, és una empresa del sector de l'energia que opera principalment a Catalunya. L'objectiu de l'empresa és comercialitzar gas natural, gas propà i electricitat. Es constituí el 21 de gener de 1997 amb el nom de GRANPERGAS SA.\nL'empresa patrocinà el Futbol Sala Garcia de Santa Coloma de Gramenet des del 30 de juny de 2015 fins a la temporada 2017-2018, en què a causa de la polèmica per l'ús del color groc en la imatge corporativa de l'empres, la directiva del club decidir no donar continuïtat al contracte.\n↑ «Catgas Energia deixarà de patrocinar el futbol sala "pels esdeveniments" polítics». Ara.cat.\nObtingut de «https://ca.wikipedia.org/w/index.php?title=Catgas&oldid=21204730»\nLa pàgina va ser modificada per darrera vegada el 24 maig 2019 a les 08:27.


Com afrontar una despesa imprevista | Consumer\nConvé tenir un fons d'emergència per a fer front a despeses inesperades, a més de seguir hàbits com no abusar de les targetes o evitar compres supèrflues\nPer Blanca Álvarez Barco 24 de juny de 2021\nEl cotxe s’avaria, és el moment de canviar una aixeta, cal fer un regal per a un aniversari, has de comprar medicines, etc. Els imprevistos, més o menys greus, apareixen tots els mesos, i el 33,9% de les llars espanyoles no té capacitat per a afrontar-los, segons l”Enquesta de Condicions de Vida’ publicada per l’Institut Nacional d’Estadística (INE) i corresponent a l’any 2019. Per això, i malgrat la conjuntura actual, és important comptar amb un fons d’emergència, com aconsellen els experts. I aquest ha de ser d’entre el 5% o el 10% del total del salari. A més, com expliquem a continuació, convé seguir altres pautes perquè els teus projectes no es vegin afectats per aquesta mena de despeses, com comprar al comptat o evitar tenir diversos comptes bancaris.\nQuè són les despeses imprevistes\nLes despeses imprevistes són tots els que no teníem contemplats en el nostre pressupost. A més, les situacions que provoquen aquestes despeses inesperades solen ser urgents, la qual cosa implica que no podem posposar-los i no tenim temps d’estalviar per a abonar-los, amb el consegüent desajustament de l’economia familiar.\nEntre els imprevistos més habituals estan:\nAvaries del cotxe: trencament d’una lluna, rodes noves o canvi de l’embragatge desgastat són alguns de les despeses més comunes d’un automòbil.\nArranjament o reposició d’electrodomèstics: la rentadora, el frigorífic o el rentavaixella tenen una llarga vida, però quan s’espatllen sol ser de manera irreversible. I són aparells essencials per al dia de la família, i de cost elevat.\nDespeses mèdiques inesperades: medicines, plantilles, despeses en dentista, etc.\nCanvi de mobles: llits o matalassos més grans per als nens, escriptori per a estudiar, etc. són despeses rares vegades contemplades en el pressupost d’una família.\nDespeses en veterinari: quan la mascota cau malalta, les despeses per a la seva recuperació solen ser bastant elevats i no poden retardar-se.\nNoces, aniversaris, comunions o batejos d’algun familiar o amic també desquadren el pressupost.\nCom calcular les despeses imprevistes en el pressupost\nEl pressupost és la clau de l’organització de l’economia familiar. Tothom coneix que en ell cal incloure els ingressos totals, les despeses fixes, com el col·legi, la compra, etc. i les despeses ocasionals però previstes (l’assegurança del cotxe, l’IBI…). No obstant això, no sempre es tenen en compte que existeixen imprevistos, que desbaraten l’economia domèstica, i que haurien de tenir el seu propi espai en el pressupost familiar.\nAquestes despeses sorgeixen més vegades del desitjat, es presenten gairebé diàriament: un regal, el trencament i obligada reposició d’un cristall, etc. Com recomanen els experts, per a aquests casos convindria tenir un “matalàs”, un fons d’emergència. No sembla tasca fàcil perquè les successives enquestes de condicions de vida que fa cada any l’INE revelen que hi ha serioses dificultats per a encaixar amb solvència un desemborsament inesperat.\nAixí, en general, si s’avaria el cotxe o cal pagar un rebut inesperat, recorrem a la targeta de crèdit o, en els casos de major necessitat, fins i tot se sol·licita un crèdit personal. Són les pitjors solucions. L’idoni per a viure sense sobresalts, segons els experts, és comptar amb uns diners estalviats per a emergències, una reserva composta pel 5% o el 10% del total del sou.\nConsells per a no veure’s afectat per les despeses imprevistes\nHi ha llars que no poden comptar amb un fons d’emergència i que fins i tot ja han hagut de recórrer als seus estalvis per a superar el dia a dia. En aquest cas, per a poder fer front a despeses imprevistes la solució passa de manera obligada per controlar més les despeses i augmentar els ingressos. Com fer-ho?\n✅ Pagar en efectiu\nPagar en efectiu, sense recórrer a les targetes, permet controlar millor quant i en què es gasta. I en centenars d’ocasions, són despeses innecessàries i de poca quantitat, però que sumats són molts euros. Si s’emporten 50 euros en la cartera i en arribar a casa queden 10, és més fàcil adonar-se que hi ha hagut desemborsaments innecessaris.\n✅ No deixar-se seduir per preus molt rebaixats\nAl final, són innombrables les ocasions en què s’adquireixen productes o articles que mai arriben a usar-se o només s’utilitzen en comptades ocasions. En general, totes les botigues realitzen ofertes de temporada diverses vegades a l’any, per la qual cosa si es desaprofita una oportunitat, segur que hi haurà unes altres. Cal racionalitzar les despeses.\n✅ Suprimir algun compte bancari\nSi els comptes bancaris no estan exemptes de desemborsaments, al final són una càrrega econòmica molt important. La suma de les despeses de gestió, més les comissions que s’apliquin, pot donar com a resultat una xifra astronòmica.\n✅ Rebaixar el nombre de targetes de crèdit i dèbit\nPer les mateixes raons que en el cas anterior, les despeses de manteniment i les comissions de les targetes —que a vegades ni tan sols s’utilitzen— poden restar molts euros a l’any, uns diners que es pot necessitar quan un menys l’espera. En cas d’haver de prescindir d’una targeta de crèdit, convé desfer-se de les quals menys prestacions ofereixin o de les quals s’emprin menys.\n✅ Revisar tots els informes que envia el banc\nConvé perdre una mica de temps a llegir tots els documents que envia l’entitat bancària i cerciorar-se que no s’hagi comès cap equivocació, o s’hagi cobrat alguna comissió de més l’exempció de la qual s’hagués pactat.\nEls errors més freqüents als quals s’han d’enfrontar els clients dels bancs són el cobrament de comissions indegudes per l’obertura o cancel·lació de comptes; la recepció de targetes no sol·licitades, per les quals després cal pagar; o els arrodoniments a l’alça en els préstecs. Aquestes equivocacions reporten a les entitats molts euros, els mateixos que perden els seus clients.\n✅ Evitar recàrrecs en les factures\nÉs una mala època per a ser puntual en els pagaments, i hi ha qui decideix retardar l’abonament d’algunes de les seves factures fins a disposar de liquiditat. Però, encara que semblin imports petits, si se sumen els recàrrecs dels rebuts que no s’han pagat a temps, la xifra pot arribar a ser elevada. És preferible no retardar-se i comptar amb aquests euros de més que desapareixen en abonar amb recàrrec.\n✅ Llegir la lletra petita dels contractes\nSaber quant costarà en realitat una línia de telèfon mòbil, disposar de més canals de televisió a casa o tenir una assegurança mèdica és essencial per a no gastar de més. En nombroses ocasions, els preus baixos es mantenen uns pocs mesos, per a després anar pujant.\nAbans de contractar qualsevol servei, cal llegir amb deteniment tots i cadascun dels punts, preguntar a la persona que embeni el servei o producte tots els dubtes, etc., de manera que quedi per complet clar quant es pagarà cada mes i si hi haurà després pujades.


A la barra dreta trobareu els deures d'estiu que vam preparar el professorat de l'institut i les escoles en els diferents seminaris de coordinació i que haurien de fer els alumnes de 6è i lliurar-los al setembre al professorat de 1r d'ESO que imparteix la matèria.\nPublicat per INS SERÒS a 0:20 Cap comentari:\nBenvinguda al Bloc de Coordinació entre les Escoles Adscrites i l'Institut Seròs\nFa quatre anys vam encetar un camí de treball conjunt entre les escoles adscrites i l'Institut Seròs per tal de coordinar plegats una prova de nivell per a passar a final de curs als alumnes de 6è i per tornar-la a passar als mateixos alumnes quan arribessin a l'nstitut. La finalitat d'aquesta prova era establir uns continguts mínims exigibles als alumnes que acaben 6è de cadascuna de les matèries cosa que garantiria la bona continuïtat de cada matèria a l'institut. Aquestes proves tenen un pes a la nota de cada matèria del 1r trimestre.\nD'altra banda, també vàrem posar-nos d'acord en els deures d'estiu que han de fer els alumnes que acaben sisè, uns obligatòriament, d'altres optativa. La informació dels deures d'estiu així com els materials, si escau, els facilita la mestra o mestre a cada alumne a final de curs. Amb tot, hem creat aquest bloc per deixar-hi els materials, que es van elaborar, accessibles per a qualsevol família que prefereixi descarregar-se'ls directament.\nPublicat per INS SERÒS a 5:50\nDeures d'estiu de llengua anglesa\nDeures d'estiu de matemàtiques\nLes escoles adscrites\nEscola Arc d'Adà


Ciutat Vella doblarà els urinaris públics | betevé Web\nRedacció btvnotícies dimecres 4 d'abril, 2018 , 10.46\nAbans que acabi l’any, el districte tindrà 14 cabines permanents\nL'Ajuntament de Barcelona ha adquirit set cabines autorentables més, que s'instal·laran de forma permanent a Ciutat Vella a finals d'aquest 2018. Se sumen als set espais que ja hi havia. D'altra banda, a l'estiu es reforçarà puntualment, com l'any passat, el desplegament d'urinaris públics per cobrir l'afluència de visitants.\nQuan acabi el 2018, Ciutat Vella disposarà d'una quinzena d'urinaris públics permanents, el doble dels que hi ha ara. L'Ajuntament ha iniciat el procés per tenir set cabines autorentables noves, que entraran en funcionament a finals d'any. Se sumen als set espais actuals, instal·lats tant al carrer com en locals que ofereixen aquest servei.\nEls urinaris nous s'ubicaran a la plaça de la Catedral, a la de Castella, als passeigs de Picasso i de Colom, a la rambla del Raval, a Sant Pau del Camp i al passeig Marítim. Amb aquesta ampliació, el consistori vol cobrir les necessitats d'un districte on es fa un ús intensiu de l'espai públic durant tot l'any, i garantir la bona convivència amb els veïns.\nMés de mig milió d'usos\nDurant el 2017, els urinaris públics de Ciutat Vella van acumular 539.456 usos. Tot i que la demanda s'allarga tot l'any, durant la temporada d'estiu s'intensifica encara més. Per això, l'any passat es va reforçar el servei i aquest any es tornarà a ampliar l'oferta de cabines entre l'1 de juny i el 30 de setembre. Se n'instal·laran vuit de temporals, ubicades en punts molt concorreguts, com la rambla del Raval, el passeig del Born o la plaça del Duc de Medinaceli.\nVeïns del carrer del Perill demanen mesures contra el soroll que fan els turistes\nEls veïns de la plaça de Las Navas reclamen més policia per aturar els comportaments incívics\nBarcelona estudia restringir l’ús dels Segways, trixis i patinets elèctrics a la ciutat\nCiutat Vella mantindrà tres urinaris a la via pública\nL’Ajuntament reubica l’urinari públic de la plaça Comercial\nCrítiques i peticions pels urinaris provisionals de Ciutat Vella a Twitter\n3 d'agost 2015\nS’instal·len els nous urinaris públics a Ciutat Vella\nLa presència de sense sostre a la plaça de Frederic Soler preocupa els veïns


Per assentiment, també ha aprovat instar les autoritats competents a fer complir amb la legalitat vigent, a aturar de manera immediata totes aquelles activitats fora de la legalitat que actualment s'hi practiquen i a donar suport a la declaració de Zona d’Especial Conservació (ZEC).\nEl Ple del Parlament de les Illes Balears ha acordat per assentiment de tots els grups parlamentaris i diputats no adscrits, l'aprovació d'una proposició no de llei presentada pel Grup Parlamentari Socialista relativa a la protecció de l'illa Tagomago.\nL'aprovació s'ha assolit gràcies al consens arribat fruit del debat a l'hora de modificar el text original de la iniciativa: s'ha mantingut la redacció original pel que fa al punt número 1, el punt número 2 ha estat modificat, i el tercer ha estat substituit pel segon de l'esmena presentada pel Grup Parlamentari Popular.\nD'aquesta manera, el contingut final aprovat de la iniciativa relativa a la protecció de Tagomago, té la redacció següent:\nEl Parlament de les Illes Balears insta les autoritats competents en matèria urbanística, mediambiental i turística de l’illa de Tagomago (Demarcació de Costes, Govern de les Illes Balears, Consell d’Eivissa i Ajuntament de Santa Eulària des Riu) a fer complir amb la legalitat vigent i a fer aturar, de manera immediata, totes aquelles activitats fora de la legalitat que actualment s’hi practiquen.\nEl Parlament de les Illes Balears insta el Govern de les Illes Balears a millorar la protecció de l'illa de Tagomago i a estudiar els tràmits necessaris per constituir la figura de Reserva Natural.\nEl Parlament de les Illes Balears dóna suport a la declaració de l’illot de Tagomago com a Zona d’Especial Conservació (ZEC) iniciada per acord del Consell de Govern de 10 d’octubre de 2014.\nLa defensa de la iniciativa socialista l'ha exercida Joan Boned, mentre que, pel Grup Parlamentari Popular, María Virtudes Marí ha formulat i defensat les esmenes de modificació. En torn de fixació de posicions, pel Grup Parlamentari MÉS, ha intervingut David Abril.


plaestanydigital.cat | Banyoles Televisió - El Bosc de Can Ginebreda va tancar el 2019 amb un 10% més de visitants\nAquest equipament artístic amb una elevada càrrega reivindicativa i eròtica liderat per l’artista local Xicu Cabanyes va rebre l’any passat un total de 5.345 visitants, recuperant-se així de la caiguda experimentada el 2018. De fet, d’un any a l’altre han entrat al bosc 502 persones més, el que suposa un increment del 10,36%.\nAquests 5.345 visitants són gairebé els mateixos que fa dos anys però cal tenir en compte dos factors importants. D’una banda, que a partir del 2018 el preu d’entrada es va apujar lleugerament passant dels 3 als 4 euros i que el restaurant que hi havia al bosc i que també era un reclam, està tancat des de fa un any. Tot això fa que la crescuda del nombre de visitants sigui doblement meritòria i que per primera vegada l’Ajuntament de Porqueres hagi superat els 20.000 euros de recaptació. Concretament, l’any passat es van recollir 21.380 euros gràcies a les entrades al Bosc de Can Ginebreda. Com sol ser habitual, el nombre més gran de visitants es va concentrar coincidint amb la Setmana Santa, seguit del mes d’agost i del maig. Quan a l’edifici que acollia, fins el gener de l’any passat el restaurant, el consistori segueix en un període de reflexió amb l’objectiu de consensuar quin ha de ser l’ús més adequat. El que si que ha quedat clar és que és descarta que hi pugui tornar a haver un restaurant.\nL’Ajuntament de Porqueres no té pressa perquè vol encertar amb la seva decisió. Algunes de les alternatives són llogar l’espai a particular per a celebrar-hi esdeveniments diversos o explotar-lo com a equipament cultural. En els propers mesos podrien haver-hi novetats.


Tallers i activitats | Etnobotànica aplicada\n30 de Desembre de 2020 6 de febrer de 2022 / bolicdherbes\t/ Deixa un comentari\nTradició, bellesa, versatilitat i ecología, es pot demanar més en una tècnica? L'espai Solidari "Salut i Consciència" neix a rran del congrés amb el mateix nom que es repetí durant quatre anys consecutius i que vàrem haver de suspendre a la seva darrera edició. Seguim amb la intenció de crear consciència i millorar la salut … Continua la lectura de Taller gratuït de Furoshiki online\n3 de Desembre de 2020 6 de febrer de 2022 / bolicdherbes\t/ 2 comentaris\nLaboratori Natural d'Esporles ofereix un nou taller. Èxit rotund als tallers anteriors! ..I no m'estranya amb l'energia dels qui participaren. No acaben les ganes d'aprendre. I ells han triat la temàtica d'aquesta nova trobada. Aquest cop farem un xampú sòlid amb plantes i altres ingredients i actius naturals. Serà una formulació per estimular el creixement … Continua la lectura de Taller de xampú sòlid, dies 11 i 16 de desembre.


El príncep, el poble i Déu – Avantguarda.cat\nOriol Domingo 2 d'octubre de 2014 Atri\nEl tercer post censurat a “La Vanguardia” tracta de la darrera visita a Catalunya de l’actual rei Felip VI quan era príncep\n1. El príncep Felip va concloure la seva estada de quatre dies a Catalunya al monestir de Poblet. Té significat religiós i polític. El monestir és panteó dels reis de la Corona d’Aragó. Poblet està inspirat per la visió del Déu de Jesús que transmet l’Església i, a la vegada, des de 1150 està arrelat en la història i la realitat de Catalunya.\n2. El príncep hauria de rellegir o llegir si no ho ha fet, “Arrels cristianes de Catalunya” (1985). Aquest document emblemàtic de l’episcopat català analitza la relació entre nació catalana i comunitat eclesial a la llum de la Doctrina Social de l’Església catòlica i dels documents pontificis.\n3. El príncep sap que a Poblet hi ha l’arxiu de Josep Tarradellas, president de la Generalitat de Catalunya. A diferència de molts polítics actuals, la Generalitat no procedeix del franquisme ni de la Constitució de 1978. Tarradellas va tornar a Catalunya el 23 octubre 1977 com 125 president de la Generalitat. El primer president de la Generalitat va ser Berenguer de Cruïlles (1359-1362).\n4. El príncep, creient o no, té el deure en consciència d’estar al servei del poble. ¿A quina part del poble o societat civil serveix el Príncep? ¿Escolta als ciutadans que de manera democràtica, lliure i pacífica volen votar per decidir el futur del seu poble? Un tuit té molt èxit a twitter: “El príncep Felip estarà quatre dies a Catalunya. Ànim, repeteix el que vares dir el 1990: “Catalunya serà el que els catalans vulguin que sigui”.\n5. El príncep ha de saber que en aquesta Catalunya mil.lenària d’arrels cristianes, i també agnòstiques, hi ha cristians del segle XXI que es fan seva la Doctrina Social de l’Església catòlica per mantenir-se, en la seva opinió, fidels a la seva consciència i al Déu de jesús ¿Què passa en cas de conflicte entre el príncep i la consciència, entre el rei i Déu?\n6. El príncep pot ser informat que Agustí Cortés, bisbe de Sant Feliu de Llobregat que acull el monestir de Montserrat, dedica dos capítols al conflicte sobre la consciència en política en el seu preciós llibre “Creure: la força del testimoni”. Explica els casos de l’arquebisbe Tomàs Becket i del conseller Tomás Moro. El primer va ser assassinat per ordre del rei Enric II. El segon va ser executat per ordre del rei Enric VIII. El bisbe Cortés comenta: “La qüestió fonamental és la mateixa: la lluita en consciència contra el poder absolut que pretén sotmetre l’Església i posar-la al servei dels propis interessos amb procediments tan anti evangèlics com la mentida, la violència i l’assassinat” .\nAndreu Marfull-Pujadas\t el 5 d'octubre de 2014 a les 09:38\nBenvolgut Oriol, felicitats pel nou blog i m’alegro de poder llegir articles “censurats”, al segle XXI. Es tracta, sense cap mena de dubte, de manifestacions d’una realitat fonamental que ens manté tensos, incòmodes, al món en què vivim. Em refereixo a l’abús de l’autoritat i de la força, amb lleis, amenaces i mentides amb mala fe, per mantenir el poder establert. Hi ha interessos econòmics, més dels que segurament ens podem imaginar, però l’economia, en darrer terme, és una acció política, i d’això tampoc en coneixem massa el fonament. Però és molt important, perquè enllaça amb la fe, la confiança, l’empatia i la solidaritat que el cristianisme va mirar d’incorporar als estaments culturals, social i institucionals, com a eina d’humanitat per fer florir la pietat i la justícia ben entesa. La religió, el fenomen religiós tan banalitzat avui en dia des dels mitjans de comunicació i des del mateix poder polític, per raons diverses (algunes com a reacció històrica evident), era un component humanitari, fins que va deixar de ser-ho per legitimar un embrió monstruós d’estats-religió que confon la humanitat i desvirtua la capacitat humana de comprendre el món com un bé comú. Els prínceps, des del concepte del conte infantil al concepte sobirà que honorà al propi Principat fins el segle XVIII, poden fer el pas, i assumir que han de fer-lo, més quan sobre ell recau un honor ben peculiar, el de Rei de Jerusalem. Un príncep, per cert, que és protagonista al llibre de Tomàs Moro citat al teu article, Oriol. Diu Tomàs Moro, al seu llibre Utopia (pg 187, 2009, Ed. Papers amb accent): “Tot el món hauria arribat fàcilment ja fa molt de temps a les lleis d’aquesta república, si no fos perquè una sola bèstia, l’orgull, príncep i pare de totes les pestes i desgràcies, ho ha impedit. Ell no mesura la prosperitat pels avantatges propis, sinó pels desavantatges dels altres i ni tan sols voldria ser déu si no pogués manar amb insolent prepotència sobre tots els altres caiguts en la desgràcia i la misèria.”\nOriol Domingo\t el 5 d'octubre de 2014 a les 20:26\nEl seu llibre “Causa catalana. Apuntes y comas”


EUROS 120 Monedes - Botiga Online - Abacus Cooperativa\nEUROS 120 Monedes\nCost Soci: 16,95€ PVP: 17,80€ Sigueu el primer a opinar sobre aquest producte EUROS 120 Monedes\nreferencia:78545.87marca:Minilandedat:6 anysean:8413082319014\t- Recollida botigues Abacus: ENVIAMENT GRATUÏT- Enviament a domicili: GRATUÏT a partir de 19€ de compra. Per a enviaments inferiors, cost 2,99€. - Balears (tots els enviaments a domicili): 7€\n15 monedes de cada. Monedes de 1, 2, 5, 10, 20 i 50 cèntims i de 1 i 2 euros. Fabricades en plàstic molt resistent, simbolitzen la moneda europea. Mida i combinació de color de gran similitud a les reals. Opinions


Espadaler insta Units per Avançar a posar tots els esforços en les municipals i l’espai del "catalanisme integrador" La República\nEspadaler insta Units per Avançar a posar tots els esforços en les municipals i l’espai del “catalanisme integrador”\nHelena Isábal es fa càrrec de la presidència d’Units per Avançar, Albert Batlle de la vicepresidència\nEl secretari general d'Units per Avançar, Ramon Espadaler, parlant durant la clausura de la convenció nacional del partit, el 10-7-21\nEl reelegit secretari general d’Units per Avançar, Ramon Espadaler, ha tancat la Convenció Nacional de la formació recordant que d’aquí dos anys hi haurà eleccions municipals i per tant la formació ha d’estar preparada i posar totes les peces al servei d’aquells comicis per tal de “créixer, implantar-se, proposar”. “Hem de baixar a la realitat per transformar-ho en propostes concretes”, ha dit, remarcant que han de dirigir-se a l’espai que ha anomenat “catalanisme integrador”.\nEspadaler ha destacat que un dels mandats de la ponència és “conrear aquest espai, amb una oferta electoral que representi aquest catalanisme integrador, el que entén qui pensa diferent i que treballa per un país on tothom se senti còmode. Recollim, doncs, aquest testimoni i posem la proa en les eleccions municipals amb la mirada, òbviament en les eleccions al Parlament de Catalunya que podrien ser d’aquí a dos anys, per la condició d’una moció de confiança que la CUP ha posat al Govern de la Generalitat de Catalunya”.\nLa nova direcció d’Units per Avançar, aprovada pel 83,56% dels vots, està integrada per vint persones i és paritària. Helena Isábal n’és la presidenta, Albert Batlle, el vicepresident, i Ramon Espadaler, el secretari general. També la integren Xavier Güell, secretari d’Organització en substitució de Salvador Ferran, ara president de la Comissió de Garanties. També en formen part, entre altres, Maite Català, Antoni Durán-Sindreu, Joaquim Llimona i Jaume Guardans. Hi ha un pes important de persones procedents de l’àmbit municipal. A més d’Albert Batlle, tinent d’alcaldia de l’Ajuntament de Barcelona, s’hi afegeixen Cèlia Martínez i Isabel Pallejà, conselleres dels districtes de Sarrià-Sant Gervasi i de l’Eixample de Barcelona, respectivament, Elena Vidal, regidora a Vielha, i Estefania Serrano, regidora a La Pobla de Mafumet (Tarragonès). D’altra banda, la Convenció Nacional ha elegit Joan Caballol, exdiputat del Parlament de Catalunya, com a nou president del Consell Nacional.\nLa ponència política, aprovada amb 90,14% dels vots, defineix el programa polític des de la catalanitat, l’humanisme cristià, el pacte per Catalunya, l’economia social de mercat, l’europeisme i el compromís amb la governabilitat de Catalunya i d’Espanya. El rendiment de comptes presentat per Oriol Molins, president d’Units des de 2017 i que ha demanat fer un parèntesi en la seva activitat per motius professionals, ha estat aprovat per aclamació.\nSalutacions dels agents socials i de representants de partits polítics\nLa Convenció Nacional ha disposat de la salutació en vídeo d’un ampli ventall dels agents socials i dels partits polítics. Pel que fa als agents socials: Josep Sánchez Llibre, president de Foment, Javier Pacheco, secretari general de CCOO de Catalunya, Antoni Cañete, president de PIMEC, Camil Ros, secretari general de la UGT de Catalunya, i Maria Recuero, secretària general d’USOC. Pel que fa a l’àmbit polític, hi ha hagut salutacions del Miquel Iceta, primer secretari del PSC i ministre del govern d’Espanya, Andoni Ortuzar, president del PNB, Salvador Illa, president del grup parlamentari PSC-Units, David Bonvehí, president del PDeCAT, Marta Pascal, presidenta del PNC, Astrid Barrio, presidenta de Lliga Democràtica, Antoni Fernández Teixidó, president de Lliures, i Mario Romeo, president de la plataforma Portes Obertes del Catalanisme.


Escola rural, un món d'aprenentatge\nAquesta exposició bibliogràfica es podrà visitar a la Biblioteca de Cappont fins al 31 de gener de 2018.\nAmb el títol Escoles Rurals: Un món d’aprenentatge, la Biblioteca de Cappont pretén posar l’accent en un dels moviments pedagògics més arrelats al territori amb l’objectiu de donar a conèixer el que a voltes s’ha definit com un veritable laboratori de renovació escolar. Un model on les tres “P” (petita, de poble i pública) ha resultat una eina dinamitzadora del sistema educatiu.\nL'exposició convida a realitzar un recorregut a través del temps: de les escoles rurals del franquisme fins a la ZER (Zona Escola Rural), el nucli aglutinador de les actuals escoles rurals de Catalunya. Un viatge expositiu d’aquella escola rural que semblava en procés d’extinció fins a l’escola rural moderna que competeix de tu a tu amb les escoles urbanes.\nL’exposició també ha volgut incloure i posar en valor tres dels llegats pedagògics que formen part dels Fons especials de Biblioteca i Documentació: el Grup Isard, moviment de mestres rurals que va exercir a les comarques de la muntanya de Lleida, el de la Montserrat Dalmases, pionera de la innovació pedagògica a l’escola rural i el de Joan Lluís Tous, amb documentació dels Moviments de Renovació pedagògica i l'evolució del secretariat de l'escola rural.\nMés informació: Fons especials


MallorcaMón Festival, PERET, FEMI KUTI i SONADORS DELS VUIT VENTS, Palma de Mallorca 2010\nEl burro el Mar Jun 01, 2010 7:32 pm\nParc de la Mar de Palma, Mallorca / GRATUÏT\nTot està a punt per a la propera edició del MallorcaMón Festival, la trobada musical que organitza l’Obra Cultural Balear per promoure l’intercanvi de cultures mitjançant el llenguatge universal de la música. Serà el divendres, 23 de juliol, al Parc de la Mar de Palma, i en aquesta ocasió es farà conjuntament amb la regidoria de Cultura de l’Ajuntament de Palma dins el marc del cicle Cançons de la Mediterrània. Hi participaran els mallorquins Els Sonadors dels Vuit Vents, formació que interpretarà temes del folklore mallorquí; el català Peret, el Rei de la rumba; i el nigerià Fela Kuti, renovador del jazz-funk i del hip hop africà. El concert és gratuït i obert a tots els públics.\nSeguint les passes del seu pare, Fela Kuti, una de les llegendes de la música africana del segle XX, Femi Kuti ens apropa a la situació política i social que se viu en Nigèria a través de la seva música. Des que en 1986 Femi formà la seva pròpia banda, Postive Force, es va establir com un artista independent al seu pare, però compromès amb uns mateixos ideals, el seu país i els drets dels seus ciutadans.\nNombrosos treballs han fet que Femi Kuti rebi el reconeixement a nivell internacional, àlbums com Shoki-Shoki o Fight To Win revelen la seva gran herència afro beat i ens acosten també a nous sons de jazz-funk i fins i tot a alguns tocs de hip hop. Altres àlbums destacats són Africa Shrine i Day by Day.\nPeret, nom artístic de Pere Pubill Calaf, és un dels màxims exponents de la rumba catalana. Va refundar aquest estil a partir de la fusió del rock, el tanguillo flamenc i el mambo cubà. És autor de cançons com Una lágrima i Borriquito como tú, que el convertiren en una de les figures més populars de la dècada dels setanta. Compromès amb el poble gitano, al qual pertany, ha tret alguna cançó en llengua romaní i també canta ocasionalment en català. Després d’una breu retirada els anys vuitanta retornà els noranta com a compositor i productor d’altres artistes de rumba. El 1998 va rebre la Creu de Sant Jordi. L’any 2000 enregistrà un nou disc Peret: Rey de la rumba, al costat de solistes i grups de pop com Jarabe de Palo, Carlos Jean, Javier Muguruza i David Byrne (de Talking Heads).


Noves targes compact flash 600x de 90MB/s - Bordils Fotografia\nNoves targes compact flash 600x de 90MB/s\nAssumpte de l’entrada: Noves targes compact flash 600x de 90MB/s\nPublicat: 11 des. 2009 13:23\nSandisk ha tret al mercat les noves targes de alta (molt alta) velocitat: rés més que 90MB/s el que equival a 600X (el doble de la que tinc jo...). Això vol dir que pots tirar en mode ràfega fins a omplir la tarja, ja que les fotos es buiden tant ràpid que el buffer no s'arriba a omplir. També la transferència a l'ordinador s'accelera, però cal disposar d'un lector especial express card (per portàtils)\nPer aconseguir aquesta velocitat es basa amb la tecnologia UDMA6 i incorpora sistemes de procés de dades en paral·lel. S'ha millorat la resistència i permet treballar de -25º a 85ºC.\nS'ofereixen capacitats de 16GB, 32GB i 64GB, però els preus de moment són desorbitats 336$, 560$ i 896$ respectivament...\nmés informació a Sandisk


Atrapa la llebre | Antoni Veciana Ribes\nMolt se n'ha parlat d'Atrapa la llebre de Lana Bastasic, hi puc afegir algunes consideracions perifèriques, que no faran justícia a la meravella d'aquest llibres. Un bon llibre ha de ser com una bona obra de teatre, ales primeres pàgines ja t'ha de presentar el problema gros que t'arrossegui. A la Sara la truca la Lejla que fa un munt d'anys que no veu, la Sara ho deixa tot i viatja per mitja Europa per veure què vol.\nLa novel·la té de protagonistes a la Sara, la Lejla, Armin, el desaparegut germà d'aquesta, i Bòsnia. Amb un viatge en cotxe per Europa, la Bastasic ens explica un munt de coses,és d'aquells textos que cada vegada que hi toca la llum agafa una coloració diferent i t'explica coses que si jo fos més intel·ligent les hauria pogut copsar totes. Val a dir que tothom llegeix els textos des de la seva experiència i busca literatura a les seves preocupacions. En cap entrevista ho he sentit, però per mi un dels grans de la novel·la és com digereixes d'adult les il·lusions frustrades de joventut. Aquestes il·lusions poden ser molt bàsiques com retrobar el germà o l'amic desaparegut, la il·lusió resta intacta, incòlume mentre tu et degrades física i mentalment, però continues orbitant al voltant d'aquestes. La Marina Espasa que ens sap més que jo diu: "Atrapar la llebre vol dir perseguir tot el que se suposava que aquesta edat adulta havia de portar: la llibertat, l’amor, l’aventura. I la lliçó és que l’important és l’actitud de persecució i no la consecució final de l’objectiu. Que les llebres s’escapen, vaja. I que la vida adulta acostuma a decebre, però quina joia i quina potència, aquell moment en què encara tot és possible perquè encara ha de passar! Això sí que ho ha atrapat l’autora."\nEl llibre és impecable, i la Bastasic és generosa i et posa fàcils les idees que et vol fer arribar, el seu estil és fluid i les seves imatges diàfanes. Bastasic et parla de la guerra de Bòsnia sense ni anomenar-la, això és traça literària. Retrata l'obsessió pel menjar de les dones bosnianes (i europees) com a anestèsia a tots els problemes. El homes beuen, les dones mengen, i així s'empassa la tristesa. I la Lejla, el meu personatge preferit, ella que és la gran derrotada, la que ha patit, mira la a la vida com la filla de puta que és i remou els fils que ha de remoure per una últim gran gest simbòlic que, mecagontot, la vida li impedeix.\nPublicat per Antoni Veciana a 11:12


L'Iran anuncia un nou confinament a partir de dilluns mentre registra 30.000 nous casos\nPublicat 14/08/2021 15:35CET\n-/Iranian Presidency via ZUMA Pr / DPA\nLes autoritats iranianes han anunciat aquest dissabte que el país entrarà en un nou confinament de sis dies a partir d'aquest dilluns després de registrar gairebé 30.000 nous contagis i més de 460 morts en les últimes hores, informa l'agència semioficial iraniana ISNA.\nAquest confinament és el mateix que es va rebutjar la setmana passada per motius econòmics. No obstant això, la gravetat de la situació ha portat les autoritats a fer marxa enrere i aprovar la nova mesura d'emergència en un país on una persona mor per coronavirus cada tres minuts.\nA més, a partir d'aquest diumenge al migdia començaran les restriccions de circulació a turismes abans de culminar en la prohibició del trànsit a totes les carreteres del país i entre províncies.\nUn total de 466 iranians més han mort a causa de la malaltia del coronavirus (covid-19) en les últimes 24 hores, xifra que eleva el total de morts a 97.208. Així mateix, han comptabilitzat 29.700 nous casos d'infecció, 4.154 dels quals han estat hospitalitzats, segons el balanç del Ministeri de l'Interior que ha recollit l'agència oficial de notícies IRNA.\nMés de 97.000 han mort i 4,4 milions han donat un positiu en la prova de coronavirus a la república islàmica, on només un 4 per cent de la població ha rebut la vacuna.


Cadena veu en l’evolució del CTESC “una bona guia” per al nou Consell Econòmic i Social - FÒRUM.ad\nEl 17/02/20 19:19\nEl president de la Confederació Empresarial Andorrana (CEA), Gerard Cadena, veu en la trajectòria del Consell del Treball Econòmic i Social de Catalunya (CTESC) “una bona guia” per a l’evolució futura del Consell Econòmic i Social que tot just s’acaba de posar en marxa a Andorra. Així ho ha valorat després de la visita que una delegació de la CEA ha fet aquest dilluns al matí a la seu del CTESC, a Barcelona.\nCadena s’ha reunit amb el president del CTESC, Lluís Franco, que ha explicat als representants de la patronal andorrana el funcionament de l’organisme que, com en el cas d’Andorra, té un paper consultiu i emet dictàmens preceptius però no vinculants sobre totes les qüestions que tenen un impacte econòmic i social. El CTESC va néixer el 2002 i durant els primers anys el govern de la Generalitat de Catalunya en va formar part. Des de fa més d’una dècada que l’organisme aplega exclusivament les organitzacions patronals i sindicals, i altres agents socials i econòmics.\nAquesta és, segons Cadena, “l’evolució natural que hauria de tenir” el Consell Econòmic i Social que tot just s’acaba de crear a Andorra. “Potser és normal que el Govern hi sigui present en un primer temps, mentre el Consell Econòmic i Social comença a caminar, entenent que ha d’assumir un rol de coordinador, però amb el temps, el més lògic seria que l’organisme acabi representant únicament els agents econòmics i socials”, ha declarat el president de la patronal en sortir de la reunió.\nLa secretària de la Junta Directiva de la CEA, Elena Redondo, i el director gerent de la patronal, Iago Andreu, han acompanyat Cadena durant la reunió, en la qual també han participat la secretària executiva del CTESC, Teresita Itoiz, i dos dels sis representants de la patronal de la Micro, Petita i Mitjana Empresa de Catalunya (PIMEC) al CTESC, Moisès Bonal i Àngel Hermosilla.\nUna de les qüestions que la CEA considera prioritària, pel que fa a les matèries sobre les quals el Consell Econòmic i Social ha de deliberar, és el desenvolupament de la legislació laboral sobre la negociació col·lectiva. Algunes associacions sectorials adherides a la patronal estan interessades a poder desenvolupar convenis d’empresa i convenis sectorials, però en aquests moments no disposen d’un marc normatiu clar.\nPer tal de conèixer de primera mà el desenvolupament d’aquesta qüestió a Catalunya, la delegació de la CEA s’ha reunit aquest migdia amb la directora de relacions laborals i negociació col·lectiva de PIMEC, Elena de la Campa, a la seu de la patronal catalana de la micro, petita i mitjana empresa. “L’experiència de PIMEC en la negociació col·lectiva i en la implementació de convenis sectorials és un actiu que hem de saber aprofitar a l’hora d’ajudar les nostres empreses a negociar els seus convenis d’empresa, i les nostres associacions a l’hora de negociar els seus convenis sectorials”, ha valorat Cadena en acabar la trobada.\nNotícia Anterior: La imminent reconstrucció dels Serradells no suposarà cap cost per als ciutadans d’Andorra la Vella\nSegüent Notícia: El Síndic de Greuges gestiona 20 queixes i 19 consultes de l’Alt Urgell al llarg del 2019\nIncrement de núvols que donaran pluges a la tarda\nGovern rep 1.254 sol·licituds de crèdits tous\nEls crèdits tous a tipus d’interès al 0% habilitats per fer front a la situació actual generada per la\nEl PS proposa una reducció de fins a un 50% dels lloguers dels habitatges


Helc Apartment Krakow Polònia - Ofertes d'hotels amb els MILLORS DESCOMPTES EN LÍNIA\nMés informació sobre Helc Apartment\nSamodzielny Apartament przy Helclów, ubicat a Krakow Centre, Cracòvia, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nSamodzielny Apartament przy Helclów també ofereix moltes instal.lacions per enriquir la seva estada a Cracòvia. Per anomenar algunes de les comoditats de l'hotel, hi ha habitació familiar.\nA més, totes les habitacions ofereixen una gran varietat de comoditats com ara calefacció, insonorització, llits extrallargs (> 2 metres), aparell de televisió LCD/pantalla de plasma, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Samodzielny Apartament przy Helclów.


BARCELOFÍLIA : 02/01/2012 - 03/01/2012\nPublicat per bar.cel.ona.uta a 22:21 4 comentaris:\nAgraïments a MARJO VIDAL-RIBAS\nA començaments dels anys 1970's es va obrir a la part baixa del carrer Santaló un local que ben aviat es consolidaria com un reducte màgic de trobada dels amants de la música sudamericana. El seu nom era Cafetín Musiquero. S'afegia a la llista d'altres locals barcelonins (El Candil, Rancho 1...) promoguts i freqüentats per sudamericans que oferien música en viu de cantautors i grups d'aquelles contrades.\nDurant aquella vibrant dècada dels anys 1970's, la dura repressió exercida pels governs dictatorials sudamericans va provocar l'arribada a Barcelona d'una important colònia de xilens, uruguaians i argentins, que varen trobar en El Cafetín un lloc idoni de reunió. L'imminent final de la dictadura a Espanya va afavorir també que el local tingués una bona acollida entre els barcelonins, en un ambient de progressia i d'intel·lectualitat d'esquerra, mentre al petit soterrani, entre núvols de fum, la gent cantava i escoltava temes d'aquelles terres llunyanes com Te recuerdo Amanda, A desalambrar, La zamba de la esperanza, La Muralla, Canción con todos o la sempre imprescindible Hasta siempre comandante.\nEl Cafetín Musiquero havia estat obert per Jordi Torrens. Uns anys després el va traspassar a Santi Loren i Marjo Vidal-Ribas, que juntament amb Julián Córdoba van formar un trio de notable èxit que actuava regularment al local. Posteriorment el músic xilè Guillermo Willy Bascuñán, creador del grup América Joven, i Ricardo Novo es van fer càrrec del local.\n*1970.- El grup format per Marjo, Santi i Julián\nTot just traspassar la porta d'entrada hi havia una barra a mà esquerra amb unes escales que portaven al pis inferior. Era allà al soterrani on es feien les actuacions musicals amb un petit escenari amb piano i una estesa de coixins i pufs a ras de terra on la gent s'acomodava com podia a ras de terra. Els cambrers Dani i Eugenio servien les copes trepitjant pràcticament als assistents.\nAl llarg d'aquella dècada prodigiosa desfilarien pel cafetín tot un seguit de noms de cantautors i virtuosos de la cançó sudamericana, que van deixar una empremta inoblidable amb les seves cançons de lluita i reivindicació social. També n'eren habituals algunes figures de la cançó catalana i espanyola com Joan Manuel Serrat, Maria del Mar Bonet, José Antonio Labordeta, Luis Eduardo Aute, o la brasilera Maria Bethânia entre d'altres. Fins i tot Salvador Dalí hi havia fet cap més d'una vegada.\nEl local va ser finalment venut a la botiga veïna de joguines Nap-Buf, que va poder ampliar les seves instal·lacions.\nPublicat per bar.cel.ona.uta a 22:44 21 comentaris:


Els refranys més populars en català - Espai Internet Els refranys més populars en català » Espai Internet\nAdolf Candela ha escrit:\nl'adreça electrònica d'en Víctor Pàmies : http://tinyurl.com/refrany , no se'm obre, el cercador no la troba.\nSegur que no hi ha alguna errada?\nA l'adreça que tu poses li falta la "s" final.\nTot i així, deu haver-hi algun problema a tinyurl, perquè amb "s" tampoc funciona.\nHem creat una altra adreça de tinyurl (ara, la personalització és "10refranys"):\nL'hem comprovat, i funciona.\nDe tota manera, l'enllaç exacte, sense adreçador (que fem servir al Telenotícies per no posar en pantalla adreces molt llargues) és:\nPerdoneu el problema, i gràcies.\nVíctor Pàmies i Riudor ha escrit:\nAntonio i Jordi,\nMoltíssimes gràcies per fer-vos ressò del meu treball sobre la popularitat dels refranys catalans.\nNomés una petita esmena: Des del blog refranys.com no hi ha accés als 350.000 refranys que tinc en base de dades. Aquesta base de dades, personal i impossible de penjar completa, és el coixí que em permet alimentar la diversitat de blogs que mantinc.\nJordi Aguilera i Antonio Novella ha escrit:\nEsperem que el lleuger canvi que hem fet al paràgraf que et refereixes, sobre els 350.000 refranys, el faci ara més precís.\nGrETEL ha escrit:


El 'Santa Skate Park' de Can Zam ja és una realitat - Diari de Santa Coloma\nEl ‘Santa Skate Park’ de Can Zam ja és una realitat\nAhir diumenge 14 de febrer va tenir lloc la Festa d’Inauguració de l’Skate Park de Santa Coloma, anomenat «Santa Skate Park». Després de mesos de col·laboració amb els propis skaters i rollers de la ciutat, s’ha obert oficialment un Skate Park dissenyat i construït gràcies a un procés de participació molt novedós. Gràcies als propis usuaris s’ha aconseguit un espai d’uns 3.000 m2 ideal per a la pràctica dels esports sobre rodes. Aquest procés de participació va ser impulsat per l’Ajuntament de Santa Coloma amb la col·laboració de l’Àrea Metropolitana de Barcelona i l’estudi d’enginyers especialistes en urbanisme participatiu.\nA partir de les 11h del matí es van oferir exhibicions de diferents grups esportius de la ciutat i també de fora de Santa Coloma. Es van poder gaudir d’exhibicions de diferents disciplines d’esports urbans sobre rodes, gràcies per exemple al ‘Club Patí Gramenet’ que va aglutinar un bon grup de patinadors, i al ‘Barcelona Roller Derby’, un grup de ‘roller derby’ femení que entrena actualment a Trinitat. Durant les exhibicions va haver l’ambientació musical del DJ Alex RockZone i paradetes de menjar i beguda estil ‘food truck’.\nA les 13h es va realitzar la inauguració oficial amb l’alcaldessa, Núria Parlon, acompanyada dels joves skaters i rollers que han col·laborat en el disseny i la construcció d’aquest nou espai esportiu i d’oci de la ciutat. L’espai ha estat habilitat a 3.110m2 de solar en desús a Can Zam, a la illa compresa entre els carrers de Víctor Hugo, l’Avinguda de la Pallaresa i la prolongació del carrer d’Anselm Riu, i té l’accés per l’Avinguda de la Pallaresa, entre els dos camps de futbol municipal i el Complex Esportiu de Can Zam.\nL’equipament consta d’una zona patinable de 810m2 amb tres àrees de diferent nivell de dificultat i un entorn enjardinat de 2.300m2. Una de les seves particularitats és que l’espai s’ha construït amb material reciclat d’altres obres de la ciutat i mobiliari en desús, a proposta dels skaters que van participar en l’elaboració del projecte. Tothom és convidat a gaudir de l’espai (sempre amb la protecció adequada, com a mínim casc) que consta de rampes, calaixos, escales, àrea de ‘bowl’, plans inclinats i amb doble curvatura i alguns elements formats per separadors de via tipus «New Jersey» entre d’altres elements.\nArticle anteriorBanc de proves contra un gran rival (4-5)\nArticle següentAbandonant l’infern contra un dels grans (1-1)


Canvis organitzatius de darrera hora alteren el programa d’actes de l’Aplec de la Salut 2017 | EMD Valldoreix\nInici Actualitat Canvis organitzatius de darrera hora alteren el programa d’actes de l’Aplec de...\nCanvis organitzatius de darrera hora alteren el programa d’actes de l’Aplec de la Salut 2017\nEls canvis sobre el programa de l’Aplec de la Salut només afectaran a la visita comentada a l’ermita i el concurs de paelles, unes modificacions que alteren l’esperit valldoreixenc de la festa. Des de l’EMD de Valldoreix s’ha ajustat l’horari i s’han substituit actes per tal que tothom pugui continuar gaudint de la diada.\nLa visita guiada per l’Ermita a càrrec de Valldaurex i el Concurs de Paelles s’han descartat del programa de l’Aplec, però des de l’EMD-Valldoreix es continua convidant a tot el poble a una festa que forma part del patrimoni cultural de la vila.\nLa Missa es manté al seu horari habitual i donarà el tret de sortida a la jornada. Les activitats infantils començaran a la mateixa hora, les 11, i s’allargaran una hora més del que estava tenia previst, finalitzant a les 14:00 hores. El grup de la Cobla Ciutat de Terrassa s’encarregarà de posar música a la tradicional ballada de sardanes, que no patirà cap modificació, mentre que la visita comentada a l’Ermita de la Salut, s’ha hagut de cancelar per motius aliens a l’organització.\nTambé continuarà inalterada la cantada de la Coral Harmonia, mentre que el Concurs de Paelles es substitueix per un Dinar Popular amb Carmanyoles, que tindrà lloc a una zona habilitada per l’organització de l’EMD.


per Marta Romera / ACN 01/04/2021 13:30h\nEls alcaldes del Pirineu han denunciat «el turisme de vacunació» a les comarques de la zona aprofitant la Setmana Santa. Els darrers dies ja han detectat persones vingudes d'altres territoris de Catalunya que han escollit les comarques de muntanya per vacunar-se.\nRaimón Monterde, alcalde de Sort, ha dit a l'ACN que és «incomprensible» que per una banda es limiti la mobilitat i per l'altra és «promogui la mobilitat pel que fa a vacunació». Monterde ha denunciat aquesta pràctica i ha afirmat que a un veí del Pallars «mai se li acudiria» anar a vacunar-se a Barcelona. El president del Consell del Pallars Sobirà, Carlos Isus, ha demanat a Salut una solució i ha sentenciat que «les vacunes del Pallars han de ser per la gent del Pallars».\nAquesta denúncia l'han fet arribar la majoria d'alcaldes del Pirineu i presidents dels Consells Comarcals al Departament de Salut, durant el transcurs d'una reunió de seguiment de la covid-19 celebrada virtualment aquest dimecres. Els responsables polítics de l'Alt Pirineu i Aran, han dit «no entendre» la gestió que s'ha fet de les vacunes i demanen una rectificació imminent.\nEls alcaldes del Pirineu denuncien "el turisme de vacunació" aprofitant la Setmana Santa | LleidaDiari.cat\nEn alguns casos ha arribat a generar conflictes entre els ciutadans\nAquesta mateixa queixa que els alcaldes han fet arribar a Salut, molts veïns l'han fet arribar als seus responsables polítics. Aquests han narrat que en alguns casos ha arribat a generar conflictes entre els ciutadans en veure que gent de fora la comarca era vacunada, mentre els del territori havien d'esperar. Les persones que es poden posar la vacuna poden rebre un SMS al seu telèfon mòbil, amb el qual poden demanar la cita.\nTambé ho poden fer les persones dels col·lectius afectats encara que no hagin rebut el missatge. Ho fan a través d'una pàgina web que els ofereix diversos dies i hores, i els diversos punts de vacunació disponibles, alguns dels quals poden ser lluny de casa seva. La web desplega un menú amb el mig centenar d'espais habilitats per a la vacunació que es poden triar independentment de la localitat de residència i es van actualitzant periòdicament, així que si no es troba l'opció desitjada en un primer intent es pot seguir provant. El gran interès per rebre la vacuna d'AstraZeneca va provocar la setmana passada que en pocs dies ja s'omplissin gairebé totes les cites a Barcelona i les zones més poblades de Catalunya, però encara quedaven vacunes disponibles en àrees més apartades de les conurbacions urbanes.\nEl Pallars Sobirà és la comarca catalana amb un risc de rebrot més alt\nEl Pallars Sobirà és la comarca catalana amb un risc de rebrot més alt de tot Catalunya superant els 2.300 punts. Per tot, el president del Consell Comarcal del Pallars Sobirà, ha demanat «prudència» als turistes i que compleixin amb les mesures de seguretat. L'Ajuntament de Sort fa una crida a «la responsabilitat ciutadana» i demana «l'estricte compliment d'aïllament domiciliari», tal com determina Salut. Per segona setmana ha decidit allargar les mesures restrictives a la localitat perquè no han millorat les dades epidemiològiques de la covid-19.\nAixí, les instal·lacions municipals seguiran tancades, per tal de reduir el màxim les oportunitats de contagi per contactes socials. L'Ajuntament també manté tancats els parcs infantils i àrees de jocs i ha suspès tots els actes organitzats des del consistori, per evitar mobilitat i reunions en llocs públics que no siguin estrictament necessaris. Anna Cano, infermera del CAP d'Esterri d'Àneu, al Pallars Sobirà, ha explicat que l'augment de casos al Pallars representa «molta més feina» pel personal sanitari donat que coincideix la vacunació amb la realització de moltes proves PCR.\nLa cooperació entre tot el personal de l'Àrea Bàsica del Pallars Sobirà\nCano ha destacat la cooperació entre tot el personal de l'Àrea Bàsica del Pallars Sobirà per tirar aquesta situació endavant i ha demanat «molta prudència» a la gent que aquests dies visitarà el Pallars i que compleixin de manera «estricta» totes les mesures de protecció. Cano ha recordat a la gent que visitarà el Pirineu que per estar a la muntanya «no es relaxin». L'Hospital de referència del Pallars Sobirà es troba a Tremp a la comarca veïna, fet que suposa que molta feina recau als centres d'atenció primària del Sobirà, a una hora de distància. Per aquest fet Cano, demana «responsabilitat». A l'Hospital Comarcal del Pallars hi ha sis ingressats per la covid-19, un de semicrític.


Venda i lloguer de propietats de luxe a Òrrius | Premium Houses\nÒrrius, és la població més petita del Maresme i es troba als peus d'un Parc Natural de més de 4.000 hm², conegut amb el nom de Serralada Litoral. És per tant un emplaçament envoltat de boscos, molt tranquil i amb molts cultius de secà. Ideal pels que volen viure en plena naturalesa i sense soroll. El Bosc Encantat és el seu gran centre d'atracció, on es poden trobar sorprenents roques esculpides amb formes humanes i d'animals. L'elefant, l'indi i el moái són les més curioses.\nPropietats destacades a Orrius\nMasia cèntrica en venda a Orrius, amb negoci en funcionament (hostaleria)\n900 m²Tamany2.000 m²Parcel·la7HabitacionsHab.4 Banys\nA la comarca del Maresme, a 35 min de Barcelona, us oferim aquesta preciosa masia, impecablement restaurada, envoltada de natura, a la petita població d'Orrius, que se situa entre les poblacions de Cabrils, Vilassar de Dalt, Argentona i la Roca...\nMasia amb usos diversos a Orrius. Fusió amb la Natura\n609 m²Tamany3.067 m²Parcel·la6HabitacionsHab.3 Banys\nLa ubicació exclusiva proporciona un entorn ideal tan sols a 400 m d’Orrius. Brinda gran privacitat, tranquil·litat, així com la possibilitat de combinar residència i negoci o un despatx on poder tele treballar. Han instal·lat recentment la fibra òptica. Usos...\nVeure més propietats a Orrius


punts de llibre i puntes al coixí: Rifa de Sant Jordi 2021\nEl podrem celebrar al carrer?\nAbans de la pandèmia ens feiem només una pregunta: plourà? La pluja era l'únic fre perquè un dia de Sant Jordi no lluís com cal. Ara tot és incert.\nLa previsió a Barcelona és descentralitzar les parades al carrer en quatre o cinc punts emblemàtics, que només puguin plantar parades les llibreries i les floristeries, amb control de cues, distància, gel, mascareta, encàrrec de signatures, sense esmorzars, begudes... ja veurem.\nLa meva rifa sí que es farà.\nSerà el dia 22 d'abril de 2021.\nEs podrà participar fins a les dotze de la nit del dia 21.\nEl primer premi serà, com sempre, per a qui encerti les dues últimes xifres del sorteig de l' Once del mateix dia (22/4/2021).\nSi el número no està triat li tocarà a qui estigui més a prop en sentit descendent.\nEl premi serà:\nun calendari de punts de llibre\ncinc punts de llibre de Titi Pinson amb gatets entremaliats\nTotes les persones que hi participin tindran un punt de llibre de Sant Jordi 2021 com el que encapçala l'entrada\nMª Luisa Otero Fernández 13 d’abril de 2021, a les 13:27\nDeseo que los libros puedan salir a la calle y si es con sol, mejor.\nMe encantan los marcapáginas y, como siempre, participo.\nVoy a elegir el 21, si puede ser.\nGracias por este nuevo sorteo que, aunque no nos toque, entretiene y en estos días, se agradece mucho.\nMaite Nadal 13 d’abril de 2021, a les 15:08\nEsperem que d’ alguna manera poguem celebrar Sant Jordi. Gràcies pel sorteig, jo trio el 23\nirati 13 d’abril de 2021, a les 17:18\nNo sé com anirà Sant Jordi aquest any, la gràcia són les parades amb llibres i roses. Quan s'ha apropi el dia ja veurem perquè les normatives van canviant.\nTrio el 48.\nGràcies per la rifa.\nmondopunt 13 d’abril de 2021, a les 18:45\nSigui com sigui el Sant Jordi, nosaltres sortirem al carrer amb vacuna, mascareta i tot el què faci falta.\nMontse vull el nº 58 i si pot participar en Domènec, que sigui el 62.\nels punts de la pasifae 13 d’abril de 2021, a les 19:07\nOH, calendari i tot, fantástic, mi apunto amb el 56. A Vilanova faran el mateix que dius tu a la plaça del Mercat, llibrerias i floristeries, amb totes les condicions "habidas i por haber"\nPere 13 d’abril de 2021, a les 19:55\nPer poc que es pugui celebrar Sant Jordi, ja serà millor que l'any passat.\nSi pot ser participaria amb el 38.\nMila 13 d’abril de 2021, a les 19:57\nBuenas tardes Roser\nNosotros también nos apuntamos al sorteo por favor el número 27, muchas gracias por entretenimiento con los sorteos y os deseamos que el día de Sant Jordi lo podáis celebrar en toda Cataluña y Aragon\nCuidate mucho Roser\nroser 13 d’abril de 2021, a les 21:16\nJa esteu tots i totes apuntats\nPaula 14 d’abril de 2021, a les 8:00\n¡¡Gracias por el sorteo!! Participo con el 37, ¡cómo no! Aunque el calendario ya lo tengo, ya se vería qué hacer si hubiera suerte. Espero que puedas disfrutar de Sant Jordi y mostrarnos muchas novedades.\nroser 14 d’abril de 2021, a les 15:29\nroser 14 d’abril de 2021, a les 15:30\nComo sé que muchas tenéis el calendario por eso el premio es a escoger: calendario o gatitos\ngran galvez 14 d’abril de 2021, a les 8:55\nBon Sant Jordi a tothom,apuntam el nº 12 Agrait\nmaribel 14 d’abril de 2021, a les 9:24\nBonics punts com sempre¡ Feliç Sant Jordi.\nAgafo el 92\nJORDI 14 d’abril de 2021, a les 11:10\nSempre sera millor que el del any pasat.\nTri-ho el 83\nGraciel·la 14 d’abril de 2021, a les 12:23\nÉs la primera vegada que participo.\nSi és possible voldria el núm 13.\nMoltes gràcies i MOLT BON SANT JORDI\nMIQUEL I CONXI 14 d’abril de 2021, a les 14:48\nBon dia Roser, almenys algú en alegran els dies fent aquestes rifes, moltes gràcies, jo triu el 70 i el Miquel el 28 si pot ser. Només per aconseguir el primer ja val la pena. Ojala aquets anys ja sigui el darrer confinat.\nMilagros 14 d’abril de 2021, a les 22:31\nGracies per la rifa, el teu punt m'agrada molt.\nJo triu el 16 i si pot ser el Marià el 69.\nroser 15 d’abril de 2021, a les 21:00\nesteu tots i totes apuntats\nChelo 15 d’abril de 2021, a les 21:26\nEl que se celebre en diferentes lugares también tiene su encanto, al menos que se pueda celebrar en la calle. Gracias por el sorteo, lo intento con el 25.\nPepi Castellanos 16 d’abril de 2021, a les 10:19\nHola Roser, me apunto al 63. Ya tengo el calendario, pero los de los gatitos me encantan tambien...\nBartomeu 16 d’abril de 2021, a les 19:21\nHola Roser, tambe m'apunto al sorteig i tambe espero celebrar el Sant Jordi.\nEl meu numero es el 35\nroser 17 d’abril de 2021, a les 21:49\napuntats els i les d'avui\nmaribel 19 d’abril de 2021, a les 12:47\nHola Roser, havia triat el num. 92 i no el tinc marcat, normal amb tants missatges.\nroser 19 d’abril de 2021, a les 16:35\nglups, a la nit els revisaré un per un. Gràcies per l'avís\nAnna Armengol 19 d’abril de 2021, a les 17:21\nJo participo amb el 78.\nUna abraçada des de Montblanc,\nroser 21 d’abril de 2021, a les 17:10\nEstàs apuntada Anna


Fusionarem dues de les cites més esperades de l'any: el nostre XI Sopar del Most -on podrem tastar raïm, most, vins a mitga fermentació i vins acabats de fermentar- i el Tast de Formatges Montbrú dirigit per Martí Padrisa. En plena època de verema, compartirem aquests vins únics, els millors formatges i un bon sopar. Reserva ara\nFormatges, segon plat i postres.\nData i hora: 24 de setembre de 2020 a les 20.00h.\nPreu: 35€ En aquesta activitat, en cas d'assistir menors de 12 anys aquests també hauran d'abonar l' import íntegre de l'activitat. Un cop triada la data al calendari, s'haurà d'indicar el número total d'assistents, siguin adults o menors de 12 anys.\nData i hora: 25 de setembre de 2020 a les 20.00h.\nEl Xef Jordi Llobet, estrella Michelin, ens ofereix una proposta de cuina evolutiva que fusiona modernitat i tradició, basant-se en la memòria, la creativitat i el producte. Veniu a compartir amb nostres les seves millors creacions, elaborades amb producte de proximitat i inspirades en els nostres vins.\nData i hora: 08 de juliol de 2021 a les 20.00h.\nConcert de piano de cua a la vinya, amb Jos Racero i els nostres vins. Un maridatge sensorial únic entre vinyes, on gaudirem de les versions a piano de temes clàssics dels 80' fins a l'actualitat, amb veu i mans d'en Jos. Una experiència evocadora, intensa i romàntica, que fluirà a través de les notes del piano i les paraules de la nostra sommelier, Marta Membrives, apropant els matisos del vi a la música.\nConcert a la vinya i vi.\nData i hora: 09 de juliol de 2021 a les 20.00h.\nUs presentem una experiència gastronòmica i sensorial on el vi, l'amor i la passió en seran els protagonistes. El vi, la inspiració de cada plat; l'amor per compartir i gaudir-los plegats; i la passió que transmet el Xef Roberto Costagliola en cada una de les seves creacions culinàries.\nData i hora: 15 de juliol de 2021 a les 20.00h.\nUn maridatge amb notes d'Orient, en el que un cop més apostem per l'alta gastronomia de la mà del Xef Mutsuo Kowaki, amb més de 20 anys d'experiència en la cuina japonesa u en molts dels restaurants més reconeguts. us proposem gaudir d'un tast ple de textures, sabors i colors, on acompanyarem els seus plats amb els nostres millors vins.\nData i hora: 22 de juliol de 2021 a les 20.00h.


Translations by Josep Sànchez in “Catalan (ca) translation of ha...” : Catalan (ca) : Template “hardware” : Jaunty (9.04) : Translations : ubuntu-docs package : Ubuntu\nTranslations by Josep Sànchez\nTranslations by Josep Sànchez in “Cat...\nJosep Sànchez has submitted the following strings to this translation. Contributions are visually coded: currently used translations, unreviewed suggestions, rejected suggestions.\nTreballant amb dispositius\nPremeu <menuchoice><guimenu>Sistema</guimenu><guimenuitem>Administració</guimenuitem><guimenuitem>Controladors de maquinari</guimenuitem></menuchoice>\nS'està comprovant quant d'espai de disc queda lliure\nFeu clic a <menuchoice><guimenu>Sistema</guimenu><guisubmenu>Administració</guisubmenu><guimenuitem>Monitor del sistema</guimenuitem></menuchoice> i seleccioneu la pestanya <guilabel>Sistemes de fitxers</guilabel> per a veure quant d'espai de disc dur queda lliure al vostre ordinador.\nDe manera alternativa, feu clic a <menuchoice><guimenu>Llocs</guimenu><guimenuitem>Ordinador</guimenuitem></menuchoice>, i feu clic amb el botó alternatiu damunt un disc dur triant <guilabel>Propietats</guilabel> i seleccioneu la pestanya <guilabel>Bàsic</guilabel> per a veure un resum de l'espai disponible en aquest moment en el disc triat.\nCom puc alliberar espai del disc?\nHi ha diverses maneres per a tenir disponible més espai:\nBuideu la vostra paperera fent clic amb el botó alternatiu del ratolí damunt la seva icona, al quadre inferior, i seleccioneu <guilabel>Buida la paperera</guilabel>.\n<ulink url="apt:computer-janitor-gtk">Instal·leu <application>Computer Janitor</application></ulink> i executeu-lo fent clic damunt <menuchoice><guimenu>Sistema</guimenu><guisubmenu>Administració</guisubmenu><guisubmenu>System Janitor</guisubmenu></menuchoice>. Això esborrarà els paquets de programari no utilitzats o obsolets de l'ordinador. Llegiu acuradament la llista de paquets abans de fer clic a <guibutton>Neteja</guibutton>; pot ser que els paquets que heu baixat i instal·lat manualment surtin com a no utilitzats, tot i que no ho siguin.\nEsborreu els paquets de programari que no empreu. Veieu <ulink type="help" url="ghelp:add-applications#gnome-app-install"> Afegeix/Elimina...</ulink> per a més informació sobre com esborrar paquets.\nTambé podeu comprimir i arxivar els documents antics o que no feu servir habitualment.\nSeleccioneu els fitxers i carpetes que voleu comprimir, feu-hi clic amb el botó dret del ratolí i seleccioneu <guilabel>Crea un arxiu...</guilabel>.\nFeu clic a <guibutton>Crea</guibutton>. Es crearà un arxiu amb una còpia comprimida dels vostres fitxers.\nEsborreu els fitxers antics, no comprimits, per alliberar espai de disc.\nEl meu ordinador no suspèn o hiberna correctament\nAlguns ordinadors poden no suspendre o hibernar correctament amb l'Ubuntu. Si aquest és el vostre cas, podeu advertir algun dels següents símptomes.\nL'ordinador no es tanca un cop heu fet clic per a deixar-lo hibernant.\nQuan torneu a engegar l'ordinador, des de l'estat d'hibernació, els vostres programes no es recuperen.\nL'ordinador no s'engega després d'haver-lo posat en suspensió.\nMètode general per a intentar fer funcionar els modes de suspensió i hibernació


50 persones estan canviant de sexe a Catalunya del Nord - La Clau\nL’associació Licorne 66 dona suport als candidats a la transició sexual\nDilluns, 26 d'octubre de 2020. 20:03h\n© Theyshane / Unsplash\nA Perpinyà, l’associació Licorne 66 comptabilitza 50 persones que han emprès un canvi de gènere. Els dona suport en el seu procés.\nL’acompanyament de les persones transsexuals és garantida a Perpinyà per una associació fundada el passat mes de juliol al barri de Sant Martí. Aquesta entitat és presidida per Sylvie Becker, transsexual (abreujada com a "trans") que comparteix la seva experiència. El repte és estalviar judicis socials i l’atzucac de la psiquiatria en què la mecànica mèdica de vegades limita els candidats a la reassignació sexual. Actualment, a Catalunya del Nord se’n comptabilitza una cinquantena, segons l'estimació de l'associació.\nLa terminologia "LGBT" no deixa s’allargar-se\nLa “transició” d’un sexe a l’altre dura de dos a tres anys, segons l’associació, que pretén anar més enllà de la seva tasca principal, arribant al públic LGTBTQI +. Aquesta denominació, que va aparèixer com a "LGBT" als anys 1990, continua creixent. Actualment significa L per a les lesbianes, G per a gais, B per a bisexuals, T per a transgènere i transsexuals, Q com a queers, I com a intersexual, A com a asexuals, mentre que el "+" final designa "questioning (persones que s’interroguen sobre llur sexualitat) i pansexuals,